
W EB =ELM AR 


APIDI UTILITIES N.V. PACUMINSA 

PROCESODI INTEGRACION 



DESPUES di a tuma nota di publicacion cu N.V. Elmar lo no 
paga dividendo di 5.2 miyon florin, y cu esaki ta un decision 
di e “lendersnan” di e compania, esta e consorcio di banconan 
cu a fia Gobierno placa pa por cumpra N.V. Elmar, Prome 
Minister Nel Oduber tabata razo ayera mainta. 

El a cuminsa na bisa, di no tin e informacion aki oficialmente 
ainda, pero si t’asina anto esaki ta debi n’e tantisimo cartanan 
cu ing. Freddy Rafini a manda p’e “lendersnan”, y asina a trece 
duda, pa cual sigur lo por a tuma e decision pa no cumpli cu 
Gobierno. 


AAAN.V.ta mira cu sinta na mesa 
cuSTAJobincuhopi problema 



DEN un combersacion breve 
cu Peter Steinmetsz, Director 
di AAA N.V., el a bisa cu nan a 
usa idioma Hulandes, como e 
idioma oficial ora di trata e.o. 
un convenio di trabao. E no ta 
mira problema cu esaki. 

SI e Director di AAA N.V. a 
bisa cu loke cu STA ta de- 
mandando, ta bira dificil pa 
nan por acepta. Dunando 
indicacion, cu loke cu STA 
ta demanda na aumento di 
salario y beneficionan, ta un 
aumento di sigur 50% di loke 
cu nan tin awor aki. 



ASISTENCIA di polis a wordo 
pidi diahuebs madruga pa 
2.55 n’e pomp di gasolin na 
Valero na Essoville, unda un 
atraco a tuma lugar. 

N’E lugar polis a papia cu e 
trahador M.C. di 50 aña, kende 
ta bisa polis cu 2 homber cu 
cara tapa y arma di candela a 
drenta den e lugar y a bay cu 
placa y tambe sigaria. 

E trahador M.C. ta bisa polis 
cu n’e momento ey, tabatin 3 
trahador den e lugar, e señora 
M.C.C. naci na Venezuela di 
38 aña, kende n’e momento ey 
tabata haci limpieza y tambe 
un guardia, cu tabata den e 
deposito. 

M.C. ta bisa polis cu e dos 
atracadornan a hinca e cu e 
otro señora pa drenta den e 
deposito hunto cu e guardia, y 
nan a bula tras di e toonbank y 
a bay cu placa y tambe paki di 
sigaria. Team di atraco a bay 
n’e sitio, hunto cuT.O.D. y nan 
ta sigui cu e investigacion. 


Facultad di derecho a cambia 
sistema pa uno di bachelor-master 

MOTIBONAN 

principal pa bin cu 
esaki ta cu na mundo 
a bay over na sistem- 
anan di enseñansa 
reconoci y intercam- 
biabel, es decir, a bin 
cu e sistemanan di 
bachelor-master en 
bes di propedeus- 
doctoraal. 

Sr. Ansary, doño di NIB a laga Nel Oduber cay 

Prome Minister ta furioso y a pidi Utilities Aruba pa cuminsa 
procesa integracion di N.V. Elmar den WEB Aruba N.V. 


DESPUES di a tuma nota di publicacion cu N.V. Elmar 
lo no paga dividendo di 5.2 miyon florin, y cu esaki 
ta un decision di e “lendersnan” di e compania, esta e 
consorcio di banconan cu a fia Gobierno placa pa por 
cumpra N. V. Elmar, Prome Minister Nel Oduber tabata 
razo ayera mainta. 

E1 a cuminsa na bisa, di no tin e informacion aki ofi- 
cialmente ainda, pero si t’asina anto esaki ta debi n’e 
tantisimo cartanan cu ing. Freddy Rafini a manda p’e 
“lendersnan”, y asina a trece duda, pa cual sigur lo por 
a tuma e decision pa no cumpli cu Gobierno. 

Den e caso aki ta pueblo di Aruba a perde, pasobra e 
suma di 5.2 miyon florin ta presupuesta caba y awor 
Gobierno lo no hay’e. Prome Minister Nel Oduber no 
por compronde e forma di pensa aki, siendo Gobierno 
doño di e.o. N.V. Elmar y asina mes no tin derecho di 
haya dividendo di su propio compania. Anto si Gobi- 
erno no por haya dividendo di su compania cu a haci 
un ganashi di 16.6 miyon florin, anto Gobierno no tin 
nada mas di haci cu un compania asina. 

Segun Nel Oduber, ayera mainta mes e lo pidi e Director 
di Utilities Aruba N.V. cu t’e compania holding di N.V. 
Elmar y WEB Aruba N.V. pa cuminsa busca un refinan- 
ciamento di e debe y pa cuminsa tambe cu e proceso di 
integracion di N.V. Elmar den WEB Aruba N.V. 

Un biaha e mandatario ta culpa ing. Freddy Rafini como 
e autor intelectual di e decision aki, y asina confirma 
un biaha mas, cu ta un di e directornan mas malo cu 


N.V. Elmar tabatin y cu e ta contento cu a cuminsa cu 
e proceso di su retiro. 

Awor cu ing. Freddy Rafini a manda tanto carta p’e 
lendersnan, consehando nan pa no paga dividendo, 
anto nan tin cu bay carga e consecuencia pa loke ta bin 
pa nan, segun Prome Minister Nel Oduber. 

Segun e premier, el a wanta masha critica di e pueblo 
aki pa motibo di prijs di awa y coriente, sin por haya 
oportunidad di baha esakinan pa capricho di e ex Di- 
rector di N.V. Elmar. 

E momento a yega, p’esnan cu ta grita eyfo, sostene 
Gobierno pa trece cambionan drastico den e compa- 
nianan di utilidad. 

“Tur loke cu Gobierno a pidi ta pa haya 1/3 parti di ga- 
nashi y siendo ami tin cu carga responsabilidad pa e.o. 
N.V. Elmar, ta representa doño den nomber di pueblo, 
anto mi no por haya parti di e ganashi aki, anto mi no 
ta interesa mas pa carga responsabilidad p’e compania. 
Mi no ta bay sigui perde mi tempo cu e compania aki 
mas. Esnan cu kier yama reunion di Parlamento, anto 
bay busca e Directornan di N.V. Elmar y di WEB Aruba 
N.V. pa nan bin duna cuenta”, tabata palabranan di 
Prome Minister Nel Oduber ayera mainta. 

Concluyendo, nos di AWEMainta tin cu señala cu e 
mesun Nel Oduber aki durante un di su mas reciente 
conferencia di prensa a bisa cu e doño di NIB, Grupo 



Ansary mes a bisa su persona, cu loke cu ing. Freddy 
Rafini a haci cu Gobierno, e lo a retir’e for di trabao 
hopi dia caba. 

Pero awor cu NIB formando parti di e consorcionan 
di banconan, a tuma decision pa no paga e 5.2 miyon 
florin aki, mas bien e.o. NIB a sostene decision di ing. 
Freddy Rafini y a laga Nel Oduber cay. 



Director di AZV ta comparti posicion di 
FTA cu por busca otro formula 
pa eigenbijdrage 

Segun Anselmo Pontilius 


UN di e puntonan cu esnan 
di FTA a señala durante e re- 
union cu director di AZV ta nan 
obhecion pa eigen bijdrage. 
Anselmo Pontilius ta sinti cu 
Sr. Mudd a comparti e opinion 
cu no por bay pa e puntonan ey 
promer si no atende e puntonan 
grandi promer, manera p.e. cu 
tin alrededor di 6 pa 7 miyon 
riba caya. 

Ademas loke a wordo reco- 
menda den e rapport di Hunta 
di Comisario y tambe den e 
rapport di e comision di AZV, 
esta si bay botica, dokter di cas 
y specialista, tin un suma pa 
paga y FTA ta bisa cu esaki no ta 


funciona y mas bien ta crea mas 
iritacion, mas problema den 
un situacion den cual hende 
tin menos placa awe. Sr. Mudd 
lo a comparti e idea cu nan cu 
lo mester busca otro formula si 
kier papia di un aporte propio 
di cada ciudadano y depende di 
cual grupo di ciudadano. 

FTA ta kere cu eigenbijdrage 
lo mester ta e ultimo recurso. 
Segun Pontilius hopi hende 
ta kere cu si cobra un suma di 
placa na e ciudadano ora e bay 
botica, dokter, etc a resolve e 
problema, pero esey no ta e 
caso. Pa e dirigente sindical 
ta resolve e problema si educa 


comunidad cu usa hopi remedi 
y bay dokter permanentemente 
no ta yuda salud, ta con sa- 
ludabel e persona ta biba ta 
importante, es decir atende e 
asunto riba e parti preventivo 
y informativo. 

Igualmente Anselmo Pontilius 
a menciona cu Sr, Mudd no ta 
exclui e posibilidad di loke ta 
wordo yama seguro adicional 
banda di AZV y e Pontilius ta 
mira esaki como puntonan cre- 
ativo cu mester mira con ta bay 
atende cu nan pa AZV elimina 
e deficit grandi y pa tin rol 
preventivo pa educa mas tanto 
hende den comunidad. 

Nelo Loefstop ya ta bay vakantie pa 2 siman 

Nilo Loefstop a bira e “heroe” pa UEA 



UNION Electricista Arubano, 
a logra haya beneficionan adi- 
cional for di e Director interino, 
Nelo Loefstop. Esaki ta motibo 


cu te ainda no a firma e protocol 
cu a keda negocia den presencia 
di Mediador, Julio Quijada Jr. 
Informacion cu nos di AWE- 
Mainta a haya ta, cu Nelo 
Loefstop, a gana simpatia di 
e trahadornan, awor cu el a 
invita UEA pa bin mesa atrobe, 
y asina a negocia algun otro 
beneficio adicional. Y esaki a 
cay den masha bon tera serca 
e trahadornan y awor nan ta 
masha agradecido pa loke cu 
Nelo Loefstop a haci pa nan. 

Di e forma aki, e protocol ne- 
gocia, no ta completo y awor 
tur e puntonan adicional di 


beneficionan logra, ta wordo 
poni riba papel, pa ser firma 
proximamente. 

E firmamente aki lo mester 
tuma lugar, prome cu e Director 
adhunto, Nelo Loefstop bay cu 
vakantie pa 2 siman, di acuerdo 
cu informacion cu AWEMainta 
a haya.Ta ser puntra, dicon Nelo 
Loefstop tin cu bay cu vakantie, 
siendo t’awor el a asumi su 
encargo nobo, y no tin ni un 
luna ta traha. Of e lo tabatin 
otro compromiso haci caba, y 
cu Hunta Comisario di Elmar 
a bay di acuerdo pa honra e 
compromisonan haci. 


Di tur e sospechosonan cu a 
presenta dilanti Huez Comisario, 
ta uno so a ser laga den libertad 



AYERA mainta, un biaha mas 
tur e sospechosonan envolvi den 
trafico di droga, a bin dilanti di 
Huez Comisario y nan deten- 
cion a keda prolonga. Tambe a 
bin dilanti ayera mainta, Haime 
Geerman, kende t’e chofer di 
Aruba Amored Tranfer, y ta 
resultando di tabata envolvi 
den e robo miyonario. Felix 
Geerman tambe su detencion a 





keda prolonga y casi sigur e lo 
keda sera te dia cu su caso bin 
den Corte. 

Otro sospechosonan cu a bin 
dilanti, ta Kwidama, kende ta 
envolvi den e caso di robo mi- 
yonario, mescos tambe Marin 
y tur 2 nan detencion a keda 
prolonga. Richard Bikker, Potes 
Buenaventura, nan detencion 
tambe a keda prolonga. Fu- 



enmayor y Viloria Matos, ta 
envolvi den trecemento di como 
200 kilo di droga. 

E unico sospechoso cu a ser 
laga liber, ta Portocarrero. Nos 
no sa a base di kico el a ser laga 
liber. 

Marco Antonio Brete, a cuminsa 
un caso hudicial contra su de- 
tencion y Huez lo a keda di duna 
su veredicto proximamente. 


Sin ainda a drenta den negociacion ainda 

AAA N.V. ta mira cu sinta 
na mesa cu STA, lo bin 
cu hopi problema 



SINDICATO di Trahador di Aruba, STA a pidi gerencia di 
AAA N.V. pa cuminsa cu negociacion pa un CAO nobo p’e 
empleadonan na Aeropuerto. Tur cos ta indica cu e lo no bira 
un negociacion facil, si mira cu dirigentenan di STA no ta riba 
bon pia cu gerencia di Aeropuerto for di basta tempo caba. E 
“heridanan” di retiro di varios trahador y otorgando trabao 
na companianan cu tin stranhero ta emplea, no ta goza di 
simpatia di parti di STA. 

Otro punto cu STA no ta di acuerdo cune, cu nan a haya re- 
accion riba nan concepto na Hulandes, y no kier negocia na 
Hulandes, pero na Papiamento. 

Den un combersacion breve cu Peter Steinmetsz, Director 
di AAA N.V., el a bisa cu nan a usa idioma Hulandes, como e 
idioma oficial ora di trata e.o. un convenio di trabao. E no ta 
mira problema cu esaki. 

Si e Director di AAA N.V. a bisa cu loke cu STA ta demandando, 
ta bira dificil pa nan por acepta. Dunando indicacion, cu loke 
cu STA ta demanda na aumento di salario y beneficionan, ta 
un aumento di sigur 50% di loke cu nan tin awor aki. 

Peter Steinmetsz no kier “ridiculisa” e demandanan di STA, 
pasobra e sa di respeta nan demanda, pero nan mester keda 
realistico tambe. Of STA mester bin afo y bisa cu nan no kier 
bienestar di Aeropuerto. 

Si ta kibra nan kier kibra e compania, anto esaki tambe lo tin 
consecuencia p’e propio trahadornan. 

Tur cos ta indica, cu e negociacion di un CAO nobo sigur lo no 
bay facil y no mester exclui cu lo tin algun paro lo por tuma 
lugar, pa cual sigur gerencia di AAA N.V. ta prepara p’esaki 
caba, pasobra e industria di turismo di Aruba, no mag sufri 
p’e diferencia di opinion cu por tin. 

RED ta na favor pa hiba 

Parlamento, Bestuurskantoor y Corte di 

Husticia pa San Nicolas 


PA hopi decada gobiernonan 
a neglisha San Nicolas. E de- 
saroyo di Aruba a cuminza na 
San Nicolas, e tabata un tempo 
un booming city. Y awor bo ta 
ripara con atrás San Nicolas 
a bai. Politiconan ta usa San 
Nicolas pa haya voto, pero nan 
no ta cumpli cu San Nicolas. 
RED a presenta un plan cu ta e 
solucion pa San Nicolas. 

Ban hasi San Nicolas e capital 
politico di Aruba. Es decir ban 
construi e Bestuurskantoor 


nobo na San Nicolas. E sede di 
e poder ehecutivo lo ta na San 
Nicolas. Tambe RED ta propone 
pa construi e edificio nobo di 
Parlamento na San Nicolas. E 
sede di e poder legislativo lo ta 
na San Nicolas. Y RED ta bai di 
acuerdo cu Minister Rudy Croes 
pa trese e sede di Corte Comun 
di Husticia na Aruba, bao di e 
condicion cu e edificio nobo di 
e Corte Comun keda construi 
na San Nicolas. Inclusive Par- 
lamento a risibi e carta di SER 


unda cu e ta recomenda positi- 
vamente pa e sede di Corte Co- 
mun di Husticia bin Aruba. Pa 
RED e sede di poder hudicial 
mester ta na San Nicolas. Ke 
men e sede di tur tres poder lo 
ta na San Nicolas, segun e plan 
di RED. 

E plan aki lo tin e spin off efect 
pa San Nicolas. Lo tin un fluho 
considerabel di hende pa San 
Nicolas cu lo beneficia e com- 
ercio di San Nicolas. Mas hende 
lo kier biba na San Nicolas mi- 


rando cu nan lo ta serca di nan 
trabao. Pesei RED ta propone 
na mesun momento desaroya 
e area di Colony como un area 
residencial, ya cu e demanda 
pa cas di middle class ta bai 
aumenta. E ora bo ta haya cu 
mas comercio lo bin, shopping 
malls lo surgi na San Nicolas, ke 
men San Nicolas lo bai conose 
un desaroyo positivo. 

E area di Oranjestad-Noord ta 
keda como e capital financiero- 


economico basa riba e indus- 
tria turistico. Noord lo ta host 
principalmente e land tourism, 
Oranjestad e cruise tourism. E 
ora bo ta bai haya un balance 
entre e dos ciudad principal 
di Aruba, Oranjestad-Noord lo 
mantene su desaroyo turistico, 
San Nicolas su desaroyo como 
centro di gobernacion y di e 
tres podernan. RED ta invita tur 
partido politico pa uni rond di e 
plan aki di RED na beneficio di 
San Nicolas. 


Facultad di derecho a cambia 


sistema pa uno di bachelor-master 



RECTOR di Universidad di 
Aruba, Lydia Emerencia den 
conferencia di prensa abisa cu 
Universidad tey pa keda. E aña 
aki nan ta celebrando nan di 
20 aña di existencia. E promer 
facultad tabata esun di derecho 
y esaki a sa di demostra su 
derecho di existencia si mira e 
cantidad di hurista cu e facultad 
a ofrece comunidad di Aruba. 
Igualmente el a informa cu nan 
a cuminsa cu un otro master 
opleiding pa e nivelnan mas 
halto cu bachelor, algo cu ta 
hopi importante pa universi- 
dad. Esaki a wordo desaroya na 
Aruba cu apoyo di expertonan 
di e.o Rechts Universiteit van 
Gronigen. 

Emerencia a expresa palabran- 


an di gratitud na e facultad di 
derecho y su docentenan pa e 
trabou inmenso cu nan a haci 
e ultimo añanan pa diseña un 
programa riba nivel di master. 
Erick Mijts, decano di facul- 
tad di derecho a comenta cu 
na 2006 nan a cuminsa cu un 
opleiding di bachelor nobo y e 
aña academico aki a cuminsa 
cu un opleiding nobo na nivel 
di master. Motibonan principal 
pa bin cu esaki ta cu na mundo 
a bay over na sistemanan di 
enseñansa reconoci y inter- 
cambiabel, es decir, a bin cu e 
sistemanan di bachelor-master 
en bes di propedeus-doctoraal. 
Esaki kiermen cu e studiante- 
nan cu finaliza na Universidad 
di Aruba por drenta facilmente 


den programanan master in- 
ternacional, tambe esnan cu 
a finaliza nan bachelor p.e. 
na Hulanda por drenta tambe 
facilmente na Aruba pa haci 
nan master. Tambe ta facilita 
pa haci despues estudionan di 
specializacion. 

E cambionan aki a trese tambe 
cu e sentimentonan di e stu- 
diantenan a cambia caminda 
cu antes nan tabata tuma un 
materia ora e tabata disponibel 
y awor nan ta haya e pakete 
completo y esaki a trese cu e 
resultado di e studiantenan ta 
mustrando positivo, ademas cu 
e studiantenan por defini nan 
posicion y nan metanan mas 
facilmente. 


Negociacionnan di CAOnan den 
sector hotelero no ta bayendo facil 

Situacion dificil di turismo ta afectando e negociacionnan 

SINDICALISTA di FTA, Anselmo Pontilius a indica cu e nego- 
ciacionnan di CAO den e sector hotelero no ta bayendo facil. E 
ta comenta cu na Holiday Inn por fin e empleadonan a vota pa 
un resultado positivo despues di lunanan largo di negociacion 
den momentonan no facil den industria di turismo. 

Pontilius ta splica cu e trahadornan lo conoce un aumento directo 
di 6% entrante 1 di juni 2008, es decir, cu forza retroactivo y pa 
ilustra con serio e situacion ta, partidonan a palabra cu aumento 
general pa otro aña apenas ta bay wordo discuti na mei pa motibo 
cu e situacion ta uno sin precedente y no por calcula kico lo por 
pasa. Aki e ta menciona cu aumento di prijs di awa, coriente, 
cuminda, transporte a afectanan severamente sin conta mes e 
caida den industria di turismo. 

Igualmente e sindicalista a menciona e situacion di Radisson 
caminda a pidi trahadornan pa bay voluntariamente, e ta con- 
sidera cu esaki ta indicacionnan di situacionnan incorecto y ora 
cu un hotel reduci su presupuesto cu 1 miyon dollar esaki tin su 
consecuencianan. 

Pa loke ta e CAO na Occidental Pontilius a bisa cu ainda nan 
no ta cla, pero ta spera cu den e siguiente dianan esaki lo keda 
cla. A reuni cu e trahadornan pa informanan con leu a yega cu 
e negociacionnan, pero ta pega particularmente riba aumento 
di salario cu ta un punto principal. 

Tambe Anselmo Pontilius a conta cu a reuni cu Alex Nieuwmeyer 
na Divi y Tamarijn caminda ta negociacion e CAOnan pa Divi 
Dutch Village y Divi Phoenix. Aki a ilustra e preocupacion riba 
e caida den benta di time sharing, pero tambe caida den ocu- 
pacion di hotel manera p.e. Tamarijn cu pa añnan largo a core 
cu ocupacionnan di 70-80% bay ariba, awe ta na 50% y esaki 
ta indicativo di e crisis cu nos ta bibando den cual un cantidad 
grandi di turista Mericano ta dicidi di keda cas of no tin e forma 
pa biaha na e momentonan aki. 

Pa Pontilius, e parti di mercadeo di nos isla ta importante, ta keda 
concentra na Merca, cual ta nos mercado mas grandi, pero no 
ta haciendo un esfuerzo adicional pa percura cu Latinoamerica 
ta bira un partner integral di nos. 

FTA cu reaccionnan hopi positivo despues di reunion 

cu director nobo di AZV 


ANSELMO Pontilius di FTA a 
comenta cu nan como sindica- 
to a reuni cu Sr. Mudd, director 
nobo di AZV. El a expresa cu a 
trata di un reunion hopi habri 


y profundo, tambe cu a invita 
Mudd pa reuni cu e dirigente- 
nan sindical den e proximo dos 
simannan. 

Durante e reunion cu FTA, 


segun Anselmo Pontilius ta 
indica, Sr. Mudd a bisa cu tin 
sugerencianan poni riba papel 
pa dia 1 di januari dor di e 
comision cu no ta alacansabel. 


Y esaki lo a wordo bisa den un 
caracter positivo y no negativo 
caminda cu aunke tin deficit 
no mester haci cosnan pura 
particularmente buscando 

TUR Powertools lo ta na prijs SPECIAL!!! 

Y lo tin 50% di descuento riba articulonan culabd berde 

Peroeseynotatur! 

Diadomingo 9 di Novembere prijsnan Spedal 1o sigui 
na San Nicolas,Sta.Cruz, Ponton yBoulevard. 

Dianan 7 y 8 di November representantenan b ta presente 
na WEMA Ponton, pero PRUSNAN SPECIAL na TUR sucursal! 


'Nos a bin pa keda 


Probecha awor di e GRANDIOSO oferta akiU 

Cu cada compra di un powertool bo ta harja un boter di PEPSI completamente GRATIS! Mientras cu tin den stodd -~PEPS! 


mas fondo. Pa Pontilius tambe 
tin varios di e recomendacion- 
nan cu no ta alcansabel pa dia 
1 di januari, pasobra e ley di 
AZV ta un Landsverordening 
cu no ta sin mas un minister 
of mas minister por cambia 
y e tin cu yega Parlamento y 
prioridad di Parlamento na 
e momentonan aki ta presu- 
puesto 2009. 

Opinion di Anselmo Pontilius 
ta cu e hecho cu nos ta ricibi- 
endo for di e acuerdo di Plant 
NV, mester por aloca fondonan 
pa AZV un biaha mas, mientras 
cu ta buscando solucionnan di 
caracter structural. 

Pa e dirigente sindical, e pre- 
sentacion cu e director di 
AZV a duna ta dunanan un 
grado di trankilidad caminda 
cu el a bisa cu por tuma un 
cantidad di decisionnan sin 
cu e comunidad mes ta carga 
e consecuencianan. Un punto 
cu Sr. Mudd a señala ta cu se- 
guronan rond mundo no por 
keda stanca sin mas, pasobra 
gasto den salubridad ta keda 
aumenta, particularmente ora 
tin vergrijsing di poblacion. 
Intencion di director di AZV 
ta segun Pontilius pa cambia 
e relacion hostil cu tabatin 
entre AZV y e dunadornan di 
servicio y FTA kier duna un 
man den esey. 



HOTLINE 

733-8477 


Pigicel 

Spera Mas. Hanja Mas. 

Aglomeracion di alumnonan ta problema so por causa 




AYERA mainta, nos tabata testigo di aglomeracion di varios studiante. Nan ta move hunto, te cu bo 
a haya e impresión cu aki ta trata di algun gang cu ta busca otro pa enfrenta. Studiantenan ta bay 
scol pa siña y no forma banda, banda di scolnan. Mayor, pero tambe dirigencia di cada scol mester 
hala atencion di studiantenan, cu formando di gang, aglomera, ta problema so esaki lo causa. 


Aporte di tur ciudadano ta yuda 
e problema di Adiccion 


E problematica di Adiccion 
ta algo cu ta existi den tur 
comunidad, un mas visibel cu 
otro pero semper e tey! Uso di 
substancia ta algo cu semper 
a existi, por ehempel, alcohol 
tawata existi miles di añanan 
atras caba. Ultimo añanan 
adiccion no a keda solamente 
na substancianan pero tam- 
be por nota un crecimento 
enorme na adiccion na ac- 
tividadnan manera e famoso 
“weganan di placa” (gamble). 
Adiccion ta un malesa cu ta 
afecta bida di e ser humano 
completo (curpa, mente, am- 
biente y spirito), pero no ta 
solamente e persona ta sinti 
e efectonan. E comunidad 
tambe ta wordo asota pa e 
sintomanan di adiccion cu ta 
expresa nan mes den forma di 
violencia, ladronicia, abuso y 
tur otro caracternan cu social- 
mente no ta aceptabel. Nos tur 
como hende ta influencia nos 
comunidad diariamente abase 
di nos actonan, nos actonan 
normalmente ta pa yega na 
bienestar di tur (comunidad). 
E diferencia di adiccion ta 
cu tur acto di e persona ta 
pa por mantene su adiccion, 
yega na e substancia adictivo, 
complace su mes sin preocupa 
kico otronan (comunidad) ta 
sinti. 

E mundo di un adicto ta draai 
rond di su mes y tur otro 


prioridadnan pa comunidad 
manera estudio y trabao ta 
perde balor. E comportacion 
adictivo ta uno hopi dirigi riba 
e adicto so y ta duna otronan 
rond di dje e sentimento di no 
tin balor. 

Hopi biaha e situacion di adic- 
cion ta asina emocionalmente 
cruel cu e ta pone un barera 
entre e adicto y su sernan keri. 
Adictonan tin un trayectoria 
largo di actonan negativo cu a 
kibra tur respet y confiansa di 
nan sernan keri na nan. 

Tur e emocionnan aki por 
pone sernan keri yega na e 
pensamento cu tur adicto ta 
sinberguensa y no lo cambia 
nunca mas! Pero awor e re- 
alidad ta cu nan tin un malesa 
cu a pone nan perde dominio 
riba e aspectonan primordial 
di nan bida. 

Sin ayudo di otronan (sernan 
keri) dificilmente adictonan 
por jega na cambio den nan 
bida. 

Tur ciudadano sigur tin un 
miembro di famia, amigo of 
colega cu ta den e mundo di 
adiccion, pero awor dicon e 
frase ta bisa; 

“E problematica ta uno di nos 
tur”. Mescos cu adiccion ta 
afecta e ambiente social di e 
persona, su ambiente tambe 
por influencia/mantene su 


adiccion. Por ehempel un 
persona cu lanta/crece den un 
hogar y bario caminda cu uso 
di substancia ta algo normal, 
esaki ta engrandece e chens 
pa e tambe cuminsa usa of 
cai bek (relapse) despues di 
un rehabilitacion. Importante 
ta pa realisa cu nos tur tin 
influencia riba e mundo di 
adiccion, sea nos ta mantene 
of nos ta contra di dje. Awor 
den ki forma nos ta mantene, 
dor di dune mas chens pa sigui 
mantene su mes, por ehempel, 
duna florin na un adicto 
enbes di cuminda, cumpra 
substancia pa e no molestiabo 
mas, keda sin raporta benta 
di droga, bira lomba pa e 
problema, no busca ayudo pa 
e adicto ect. 

Pa logra trece cambio den 
bida di adictonan mester di 
un granito di tur ciudadano 
conhuntamente cu tur organ- 
isacionnan riba e tereno di 
adiccion pa asina garantisa 
cambio y tambe prevencion 
cu ta e base! 

No ta importa e aporte, sea 
si ta financiero, energetico of 
compasional, tur ta yuda trece 
cambio den bida di sernan 
humano. Pa mas informacion 
riba e tereno di adiccion por 
tuma contacto cu CIAD. Un 
departamento di Coordinatie- 
bureau Drugsbestrijding. 


4 Auto den fila a keda destrui 
ayera madruga na Noord 



DURANTE oranan di madruga 
malhechornan a destrui glas 
di 4 auto staciona pafo di un 
nightclub na Noord. 

FUERA di kibra e autonan aki, 
a reboltea tur cos den e autonan 
ta parce cu ladronnan ta deses- 
pera ultimo dianan aki 



Watch your feet. 



Your Conexion mester di un persona pa traha 
part-time solamente 

Exigencianan ta: 

1. SadiBenta 

2. Minimo Accounting 

3. Tadinamico 

4. Excelente den Customer Service y 
Communication Skills 

Si bo ta interesa, por fabor manda bo informacion 
por escrito na Margrietstraat 3. 

E siman aki ainda, nos lo yamabo pa un entrevista. 

Radex, un sistema ultra moderno pa imigracion 

a keda introduci oficialmente 


Joy Fingal, director di imigra- 
cion den entrevista a comenta 
cu for di 2005 nan ta bezig cu e 
proyecto di radex y finalmente 
e la bira realidad y ta trahando 
den forma optimal pa detecta 
falsedad di documento. 
Imigracion a cuminsa usa e 
radex dos siman pasa y e ta- 
bata manera un soft opening 
caminda cu diferente cosnan 
chikito a wordo ahusta. Y den 
e tiki tempo aki nan a detecta 
diferente caso caba caminda cu 
e di tres dia a detecta hende cu 
tabata deporta, e di cuatro dia a 
detecta hende cu paspoort falso 
y e di cinco dia a detecta hende 





Truly anywhere. 


deporta atrobe. 

Segun Joy Fingal, e machin ta 
asina sofistica cu asina hinca e 
paspoort y scane den e aparato 
e mes ta searcha den e data base 
y ta pop den e pantaya bisando 
cu p.e. tin un hende dilanti e 
funcionario di imigracion cu a 
wordo deporta anteriormente. 
“Promer abo tin cu traha awor 
e machin ta traha pabo”. 

Koos Veel a indica cu e progra- 
ma radex por ta wordo adapta 
continuamente y pesey e ta bisa 
cu ta bon cu ta un compania 
local ta haciendo esaki. E ta 
splica cu lo cual e sistema ta 
haci ta check den e data base si 
e persona ta wordo busca, si ta 
un paspoort horta of falsifica, ta 
wak tambe si e hendenan a pidi 
un vergunning den nan bida pa 
bin traha na Aruba y hasta ta 
busca e adresnan na Aruba. E 
sistema ta uno ultra moderno 
y ta bay asina leu cu e ta lesa e 
chip di e paspoortnan. 

Mas aleu Koos Veel ta bisa cu e 


sistema ta uno totalmente fool 
proof pasobra e ta traha cu un 
server, pero tur computer por 
traha riba nan mes. Si e sistema 
cay afor pa un of otro motibo, e 
computernan ta sigui traha. 
Seguridad di e sistema ta uno 
halto, pasobra ta trata di infor- 
macion sensitivo. E ta un ‘closed 
system’ cu ta traha cu datonan 
encripta y ningun hende por tin 
acceso na e sistema via internet. 
Departamentonan manera 
KPA, Ministerio Publico De- 
partamento di Impuesto cu por 
haya of tin acceso na e sistema 
caba, nan tin liñanan point to 
point. Tur esnan cu por usa e 
sistema ta registra y online por 
controla continuamente ken ta 
riba e sistema, ya cu tur hende 
mester log on cu vingerprint y 
biometric technology. 

Minister Rudy Croes tambe 
tabata presente na e presenta- 
cion oficial di e producto ultra 
moderno aki. El bisa cu e pro- 
ducto aki ta haci falsificacion 

W.E.B. Aruba N.V. ta introduci un cuenta nobo. Hunto cu e 
cuenta nobo tur cliente lo ricibi un foyeto cu informacion. 
Durante e prome dos luna cu e cuenta nobo wordo parti door 
di post lo tin un spot na ATV y Telearuba cu informacion 
durante noticia. E spot aki lo sali dia 3 te cu 13 di november 

y den december dia 3 te cu 15. 


SURPASA LOKE E CLIENTE TA SPERA 


WATER- EN 
ENERGIEBEDRIJF 
ARUBA N.V. 


_ 


di pasaporte imposibel. Esaki ta 
e promer fase segun e minister 
kende ya caba lo a haci un peti- 
cion na Conseho di Minister pa 
bay pa e segundo fase. E promer 
fase ta cu ta pone e paspoort, 
miembro di imigracion ta mira 
si e ta corecto. E di dos fase ta 
cu ta pone e paspoort y si no 
tin nada, un porta ta habri y 
si no, ta un otro ta habri y tin 
problema. 

Rudy Croes a felicita Gamma cu 
a gana e bid y a bin cu un pro- 
ducto asina moderno cu a haci 
cu Aruba a bira e showcase di e 
continente Americano. 

A detene un chofer, 
sospechoso di ta core 
un auto horta 



POLIS atento a para un auto sospechoso y a detene e chofer, 
pasobra e auto aki el a start cu waya y tin tur indicacion cu e auto 
aki ta horta. 

E chofer sospechoso manera menciona a keda deteni, y el a laga 
sa cu e auto ta di un hende cu garage na Zeewijk. Polis a dicidi di 
detene e chofer y a confisca e auto p’asina determina si e chofer ta 
papia berdad of cu e auto ta horta of no 


Den oranan di madruga, tabatin 
un persecusion formal 



CHOFER di un vehiculo a huy pa polis den madruga di ayera. Y 
asina a inicia cu un persecucion di Oranjestad te Wayaca, unda 
polis a perde e auto for di bista. E chofer tabata core asina duro, 
el a paga su luznan, kita for di bista di e polisnan y den Wayaca 
polis a perde. Como el a paga su luznan, no por e coy number di 
e auto. E ta un auto color cora. 


E lugarnan aki tabata forma bista 
mahos, no solamente pa turista, pero 
pa nos mes hendenan 



FOR di algun dia caba, nos 
tabata testigo di con sushi 
nos centro di Oranjestad ta. 
Tin varios hende cu tabata 
critica esaki. Esaki ta un di e 
problemanan pa cual ta pa- 
pia cu e producto turistico di 
Aruba ta laga di desea. Un di 
e factornan, cu Aruba ta sushi 
y sigur no ta ningun atraccion 
pa turismo. Ayera mainta, Polis 
di Bario, a dicidi di pone man 
na accion un biaha mas. Asina 
a cuminsa haci varios sitio den 
Oranjestad limpi atrobe. Te ki 
dia atrobe? 

Di acuerdo cu Dr. Horacio E. Oduber Hospital 

Proteccion datos medico pacient ta keda sagrado pa Hospital 


HUNTA Directiva di Hospital 
Dr. Horacio Oduber debida- 
mente a tuma nota di articulo 
y reportahe den prensa local 
unda supuestamente personal 
di Prome Asistencia di Hospital 
a saca un paciente pafo di su 


tereno. 

Na prome lugar, Hunta Direc- 
tiva cu hopi enfasis kier duna 
di conoce cu e motibo principal 
pakico te n’e momento aki no 
a duna comentario riba e caso 
aki, ta pasobra bao di ningun 


circumstancia Hospital ta revela 
datonan medico di personanan 
cu yega cerca dje pa ricibi cuido 
medico. 

Dato medico di pacientenan 
ta secreto y por lo tanto ta 


sagrado pa Hospital. Esaki ta 
conta tambe p’e persona suheto 
di e articulo y reportahe den 
prensa y pa cualkier otro per- 
sona. Sinembargo, y sin bay 
den detaye medico di e persona 
encuestion, Hunta Directiva 


kier aclara algun detaye eroneo 
cu a bini dilanti: 

Diamars dia 4 di november 
ultimo, ambulance a trece un 
persona cu a caba di haña un 
accidente pa tratamento. E 
persona aki na prome instan- 
cia a comporta su mes di un 
forma hopi agresivo. Testnan 
cu a haci a revela cu e tabata 
fuertemente bao di influencia 
di alcohol. Apesar di esaki e 
personal di Prome Asistencia 
a haci un chekeo di acuerdo cu 
protocolnan vigente y a base di 
esaki a determina cu no tabatin 
indicacion pa interna e persona 
encuestion. 


Personal di Prome Asistencia 
a yama su famia pa bin busc’e, 
pero a haña tende cu e famia no 
ta den posibilidad pa haci esaki. 
Siguidamente a yama polis, 
pero esaki tambe a resulta en- 
vano, como cu e oficial di polis 
cu a atende e yamada a duna di 
conoce cu no ta trabao di polis 
pa busca paciente na Hospital 
pa hiba esakinan cas. 

Personal di seguridad e ora 
ey a ofrece e persona un lugar 
di sinta pafo di e compleho di 
Prome Asistencia. 

Dado momento e persona a di- 
cidi pa bay drumi riba e veld di 
yerbe dilanti e compleho. 

Alrededor di 6’or di mainta 
un funcionario di seguridad 
a ofrece e persona pa hib’e cu 
rolstoel n’e casita na entrada 
di hospital, unda e por sinta 
warda su transporte cu mas 
comodidad. E persona, riba su 
propio iniciativa, a dicidi pa 
cruza caya y bay sinta abou na 
suela banda di un compleho di 
apartamento. 

Mas den oranan di atardi e per- 
sona a regresa Prome Asistencia 
di Hospital pa un di dos chek- 
eo, cual a saca afor cu mester 
intern’e den hospital, loke ac- 
tualmente t’e caso tambe. 
Hunta di Directiva di Hospi- 
tal ta spera sinceramente cu 
e declaracion aki ta aclara e 
sucedido. 




Pa Rode Kruis por yuda Aruba 


VALERO 


ta duna: 


3 Cen di cada liter 


cu bo tank na cualkier stacion 

B . B . B . - - B - NEDERLANDSE 

di gasolin di Valero! R 0 de Kruis 


Afdeling 

ARUBA 


yena tanki 
di 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Adi, berguensa a pone bo bai Top den pura 



ATROBE ta abo Adi, kende ta 
pone cara di bo partido na ber- 
guensa cu bo actitud di “mucha 
malcria”. Mescos cu bo a haci 
un par di aña atras ora cu bo a 
cuestiona bo mes un minister. 
Hopi hende e tempo ey a kere 
cu bo tabata sincero cu pueblo 
y cu porfin bo a tuma bo respon- 
sabilidad como representante 
di pueblo y no simplemente 
un parlamentario marioneta 
manera tur parlamentario cu 
ta representa e politica tradi- 
cional ta. 

Awor Adi, despues di e bo- 
chincha cu bo a ocaciona den 
parlamento bo ta core bai Top 
den pura y ta purba di drecha 
loke ya bo a daña. Pero bo no ta 
keda te eynan, bo ta trece mal 
informacion pa pueblo y bo ta 
pinta pader Lampe un bes mas 


pa gañado. 

Tambe bo ta trece padilanti 
algo cu hamas pader Lampe ni 
a pensa, pasobra e ta un homber 
sincero cu a bini cu un politica 
pa cambio kende ta boga pa tin 
ministernan proficional al es- 
tilo ‘zakencabinet’. Pues pader 
Lampe hamas ta ambiciona 
pa ningun puesto di minister. 
Su mision ta pa controla gobi- 
erno. 

Esaki ta ancra den nos statut 
y no tin cambio den esaki na 
caminda. Adi abo hunto cu e 
director di Top ayera nochi un 
bes mas ta purba di bruha tera y 
asina purba di tene e pueblo cu 
ta scucha boso mal informa. 

Un cos boso ta lubida cu e 
pueblo ta harta di e politica di 
mentira y promesanan falso 


cu boso ta hiba. Pues ni maske 
cuanto boso bula riba cay abao 
e politica sincero y inovativo di 
pader Lampe cu ta trece con- 
tinuamente e berdad pa pueblo 
conoce, a habri un era nobo pa 
un cambio cu tanto e pueblo ta 
desea. 

Un era caminda e pueblo ta 
haya chens di husga su gobi- 
erno a base di criterianan bon 
funda y no a base di emocion 
cu pa medio di indoctrinacion, 
e sistema tradicional ta influen- 
cia e opinion di pueblo. 

Tempo ta urgi awor pa tur ciuda- 
dano cu ta sincero cu pueblo pa 
sostene e idea di pader Lampe 
cu alma y cuerpo pa asina haci 
esaki bira realidad. 

Mario Lopez. 


Hopi exito na Nuraisa! 


Miss International lo tuma lugar mañan na Macao 



YA caba ta mas cu 3 siman di trabao impagabel cu ta tras di 
lomba pa nos Miss Aruba na Miss International 2008. E eleccion 
lo culmina mañan diasabra na Macao. E eleccion cu lo cuminsa 
pa 8’or di anochi (esey ta 8’or di mainta na Aruba) e aña aki a 
ricibi un cambio total, y Nuraisa mes ta hopi ansioso pa por haci 
su presentacion riba e escenario impresionante cu nan tin varios 
dia sin descanso ta train riba dje. 

Nuraisa den diferente forum y riba diferente website ta wordo 
hopi menciona, den algun figurando den e top 5 favoritonan y den 
otronan den e top 10 favoritonan pa hiba e corona di Miss Inter- 
national 2008. For di Aruba tambe nos ta sumamente orguyoso 
di e trabao cu Nuraisa a desplega y nos speransa ta grandi cu su 
esfuersonan sigur lo wordo premia! Hopi exito Nuraisa! 

Un biaha mas, de la Salle College victima di vandalismo 




AWOR si ta di mas. Vandalista, 
ladronnan a kibra, drenta, 
destrui y horta na La Salle Col- 
lege ayera madruga. E daño 
causa n’e scol, ta mas grandi cu 
loke nan por a bay cune. A yega 
momento pa pone man riba e 
malhechornan aki, kendenan 
ayera a bay cu e.o. cu koffie, 
lechi, sucu, remedi y pleister- 
nan pa casonan di emergencia 
di e scol. Ta di spera cu polis tin 
pista di nan y detene nan tur. 



mnvA mfl 


Nederlandse Vereniging voor Autisme FUnDRCIO(l HUTISfHO HRUBfl 

KIn/A A\ AwLiSrtVO 

Topiconan di e curso: 

• Caracteristicanan di personanan cu autismo 

• E manera di pensa di un persona cu autismo 

(wak e mundo for di perspectivo di un persona cu autismo) 

• Consecuencianan pa e persona cu autismo mes y hendenan 
rond di dje 

• Visualisacion 

• Significacion di terminologia frecuentemente uza 

• Procesamento di informacion y interpretacion 

• Casonan treci pa dilanti door di e participantenan 

• Otro fuente di informacion, tips pa lesa, etc. 




Fecha: 

Pa mayor / famia y publico en general: 

diasabra 8 y diadomingo 9 di november 
Pa educador: 
diasabra 15 y diadomingo 16 di november 


Lugar: Surfside Marina 
Ora: 08:30 a.m. - 5:00 p.m. 
Entrada: Afl. 5,- 

Inclui: Lunch y 2 pauze^ 


WA kve/rt Urtg! 


Fecha: 11 november 2008 
Ora: 7:00 p.m. - 9:30 p.m. 
Lugar: Surfside Marina 
Entrada: Afl. 5,- 


Inscripcion ta posibel 
na oficina di F.A.A.: 

Entre 08:30 a.m. - 12:30 p.m. 
Na Irenestraat 21 
Tel: 588- 1179 
Of via e-mail: 
fundacion autismoaruba@yahoo.o 


Director di AZV ta garantiza participacion di 
trahadornan den proceso di reorganisacion 

Segun Anselmo Pontilius 


FTA ta representa mas cu 90% ciona den e rapport AGES ta e 
di e trahadornan na AZVy un reorganisacion. Mirando esaki, 
di e puntonan cu a ser men- Anselmo Pontilius ta bisa cu 


'O, SETAR 

ANIJNCrO 

SETAR ta participa tur cliente cu e ultimo fecha pa 
paga e cobransa di luna di oktober 2008 ta: 

DIABIERNA 7 DI NOVEMBER 2008 

Pa mas informacion cliente por yama 114 of 139 
of pasa libremente na cualke di nos Teleshopnan. 

Orario di Teleshopnan ta: 

Seroe Blanco di dialuna pa diabierna di 

07:45 am - 4:00 pm 

Di dialuna pa diasabra di 9:00 am - 5:30 pm: 
Irausquin Plein 
Santa Cruz 
Palm Beach 
San Nicolas 


FTA kier garantiza e partici- 
pacion di e trahadornan den e 
proceso reorganisatorio y no 
cu ta simplemente di ariba ta 
impone. 

E dirigente sindical a indica cu 
director di AZV, Sr. Mudd tin 
experiencia den esaki y e ta bisa 
cu e participacion di e organ- 
isacion di trahadornan mester 
ta di caracter permanente. Sr. 
Nudd a declara, segun Pontil- 
ius, cu algun departamento 
lo mester shuifnan op, institui 
diferente forma. 

Obama pronto lo revela ekipo economico 

pa Gobierno nobo 



PRESIDENTE electo di Merca, Ba- 
rack Obama, cu lo hereda e peor crisis 
financiero den varios decada, pronto lo 
anuncia algun di e miembronan clave di 
su ekipo economico. 

Chicago - Timothy Geithner, presidente 
di Reserva Federal di New York; e ex 
secretario di Tesoro, Lawrence Summers 
y e ex presidente di Reserva Federal, 
Paul Volcker ta entre esnan cu ta worde 
considera pa e puesto di Finanza. 
Despues di un victoria electoral diamars 
ultimo, Obama tambe parce di ta cerca 
di anuncia su hefe di gabinete. 

E representante pa Illinois, Rahm Eman- 
uel, un parlamentario democrata conoci 
pa su estilo perseverante, a wordo of- 
reci e puesto pa encabesa e gabinete di 
Obama na Cas Blanco, segun fuentenan 
di Partido Democrata, cu a papia den 
condicion di anonimato. 

E parlamentario di 48 aña ta vincula 
den e circulonan mas cercano na Obama 
y ta di Chicago. Ta ser spera cu Rahm 
Emanuel lo acepta e oferta, cu cual e 
ta bira e principal guardián di Oficina 
Oval. 

Obama ya tin un grupo di transicion 
cla pa traha rapidamente pa completa 
e ekiponan economico y di seguridad 
nacional pa e Gobierno nobo, segun un 
di e fuentenan di su partido. 

Como hdernan di e ekipo aki tin Valerie 


Jarrett, un amiga cercano di Obama; 
Pete Rouse, hefe di gabinete den Sena- 
do; y John Podesta, cu tabata e ultimo 
hefe di gabinete den Gobierno di Bill 
Clinton. 

Den e peor crisis financiero desde e Gran 
Depresión, Obama kier move rapida- 
mente pa prepara su mes pa enfrenta 
un probabel recesion y e gueranan na 
IrakyAfganistan. 

E despacho di Obama ta manteniendo 
secrecia pa loke ta su strategia di tran- 
sicion, cual lo keda manteni durante e 
11 simannan prome cu dia 20 di januari, 
dia cu e lo hura como sucesor di presi- 
dente George W. Bush. 

Cualkier persona cu asumi e trabao di 
secretario di Finanza lo mester dirigi e 
pakete di rescate economico di 700.000 
miyon dolar y e reformanan regulatorio 
necesario pa evita un ripiticion di e 
actual crisis. 

Ademas di Geithner, Summers y Volcker, 
e lista pa Finanza ta inclui Laura Tyson, 
ex presidenta di Consejo di Asesornan 
Economico di Gobierno di Clinton. 
Obama tambe por anuncia pronto otro 
puestonan economico. Esnan cu prob- 
ablemente lo ocupa e papelnan di con- 
seheronan principal ta e economista di 
Universidad di Chicago Austan Goolsbee 
y Jason Furman, un di e ex asesornan 
economico di Clinton. 

Pa secretario di Estado, e senador 


democrata pa Massachusetts, John Ker- 
ry, e ex diplomatico Richard Holbrooke, 
e senador republicano saliente Chuck 
Hagel, y e ex senador democrata pa 
Georgia Sam Nunn, ta entre e nomber- 
nan riba mesa. 

James Steinberg, un ex asesor di Clin- 
ton, ta e principal candidato pa tuma 
encargo di seguridad nacional. Susan 
Rice, otro ex consehera di e ex presi- 
dente democrata, lo por wordo consid- 
era pa e trabao aki of pa otro cargo di 
importancia. 

Den su campaña, Obama tambe a conta 


cu tres experto den politica exterior 
cu probablemente lo wordo escogi pa 
Cas Blanco of pa Departamento di Es- 
tado. Nan ta Mark Lippert y Denis Mc- 
Donough, ambos ex asesor di Senado; y 
Ben Rhodes, escritor di e discursonan di 
politica exterior di Obama. 

Cu guera na Irak y na Afganistán, 
Obama lo por considera pa mantene 
Robert Gates como secretario di Defen- 
sa. Tambe e lo evalua e colaboracion di e 
ex secretario di marina Richard Danzig, 
un consehero cercano. 


Acusa pa menasa un candidato 



Daniel Cowart y Pauls Schlesselman 


DOS hoben supremacista 
blanco, cu presuntamente a 
conspira pa mata presidente 
electo Barack Obama y de- 
cenas di afromericano mas, 
a wordo acusa formalmente 
pa un hurado investigador 
federal. 

Daniel Cowart, di 20 aña, y 
Pauls Schlesselman, di 18, a 
wordo aresta luna pasa prome 
cu Obama a gana e eleccion 
presidencial. Tur dos ta deteni 
sin derecho riba fianza. 

E dos hombernana awordo 


acusa formalmente pa pose- 
sion di arma; traha plan pa 
horta un bendedor di arma 
cu licensia; y menasa un can- 
didato presidencial. 

Autoridadnan a laga sa cu nan 
tabata planea un matansa cu 
lo a caba ora e dos hobennan, 
bisti na flus di gala blanco y 
sombre, lo a ataca Obama. 

E documentonan di corte ta 
indica cu Cowart y Schlessel- 
man a elabora e plan entre 
nan dos y despues esaki a cay 


na awa. 

No por a localisa e 
abogado [nan] di e dos hoben- 
nan supremacista. 



Party anytime, beer anywhere. 

Por lo menos 11 morto den explosion na Rusia 



POR lo menos 11 persona a muri como 
consecuencia di un explosion cu a tuma 
lugar mientras pasaheronan tabata 
baha di un minibus den e capital di e 
provincia Ruso di Nort Osettia, autori- 
dadnan federal a laga sa. 

Un funcionario di Ministerio di Situa- 
cionnan di Emergencia di Nort Osettia, 
cu no tabata autoriza pa identifica su 
mes, a bisa cu e explosion a wordo 
causa pa un bom casero poni riba 
caminda. 

E pasaheronan tabata sali di e vehiculo, 
cerca di e entrada di e mercado central 
di Vladikavkaz, e Comision Investiga- 
dor di Rusia a laga sa riba internet. 

E canal di television NTV a mustra 
imagennan di e minibus cu benta- 
nanan kibra y un as destrui, mientras 
loke tabata parce restonan humano 
y fragmentonan di glas tabata plama 
riba suela. 

E comision, cu ta parti di ministerio di 
hustricia nacional, a indica cu a habri 
un investigacion riba loke por tabata 


un atake terorista y a bisa cu tabata 
tin 11 morto. 

E funcionario di ministerio di emer- 
gencia a bisa cu e mortonan tabata 
siete. Di su banda, e agencia di noticia 
Interfax a bisa cu e dirigente di Nort 
Osetia, Teimuraz Mamsurov, a laga sa 
cu lo tin ocho morto segun informenan 
preliminar. 

Nort Osettia tin frontera cu e pais 
violento Chechenia y cu e provincia 
separatista Georgiana Sur Osettia, pa 
cual Rusia y Georgia tabata den guera 
na augustus. 

E provincia a wordo agita pa atenta- 
donan explosivo desde comienso di e 
guera di Rusia contra e separatistanan 
Checheno pa mas di un decada. Esaki 
y otro regionnan den norte di Caucasus 
ta worde asota pa accionnan terorista 
y atakenan miliciano relaciona cu e 
guera na Chechenia y enfrentamento 
entre gruponan etnico. 

Osetianan ta mayorfa den Nort y Sur 
Osettia. Rusia a reconoce Sur Osettia 


como nacion independiente despues 
di e guera na augustus, pero te awor e 
unico pais pa sigui e ehempel aki tabata 
Nicaragua. 

Luna pasa un auto/bom a laga siete 
solda morto dilanti e sede militar Ruso 


na Sur Osettia. Autoridadnan Ruso a 
bisa cu tabata un atentado terorista, 
pa kibra e paro di fuego cu a pone fin 
na e guera cu Georgia. Di nan banda, 
autoridadnan Georgiano a bisa cu Ru- 
sia ta e autor di e atentado. 


California ta manda e derecho riba 
matrimonio gay ‘bek den lachi’ 



Protesta na California pa prohibicion di matrimonio 
homosexual 


CALIFORNIA a bira lomba pa 
casamento homosexual, cu a 
wordo aproba na mei ultimo pa 
Corte Supremo estatal, votan- 
do pa un enmienda constitu- 
cional cu ta haci “solamente e 
matrimonio entre un homber 
y un muher” valido, y ta laga 
miles di pareha di mesun sexo, 
cu ya a casa, na caya. 

Unión Mericano di Libertad 
Civil (ACLU) na San Francisco, 
a presenta na Corte Surpremo 
di Husticia cu sede nan e ciu- 
dad aki, un peticion por escrito 
“urgiendo e Crte pa invalida 
e Proposición 8 si e wordo 
aproba”, ACLU a bisa den 
un comunicado, cu ta wordo 
apoya pa e centro Nacional di 
Derechonan di Lesbiana y e 
grupo Lambda Legal. 

Cu 99,5% di voto contá, 
Proposición 8 cu a invita vota- 
dornan pa vota “Sf” pa a en- 


mienda pa prohibi matrimonio 
homosexual na California a 
haya 52,5% di voto popular 
contra 47,5% di “No”, segun e 
Secretaria di Estado local. 
Como contesta riba e resultado 
aki, registro civil di Los Ange- 
les County a stop di entrega 
licencianan matrimonial na 
parehanan di e mesun sexo, 
aplicanod e regla cu cam- 
bionan constitucional aproba 
den urnanan electoral ta bira 
vigente e dia siguiente di e 
votacion. 

E “defensornan di Igualdad pa 
Tur y miembronan di e banda 
‘No’ na Proposición 8” di e co- 
munidad gay na Los Angeles, 
West Hollywood, a saca invi- 
tacion pa un manifestacion. 
Ningun vocero di e gruponan 
activista di e comunidad gay, 
lesbiana, bisexualy transexual 
(LGBT) kier a comenta riba e 
resultado di e referendum di 


diamars ultimo. 

“Esaki realmente ta haci dolo. 
Asina lo mi no trata ni un 
cachó”, Robin Tyler a bisa 
den un rueda di prensa hunto 
cu su esposa Diane Olson, e 
pareha di lesbiana cu apenas 
na juni ultimo a bira e prome 
matrimonio gay di Los Angeles 
y cu awor a anuncia cu nan lo 
cuminsa un guera legal. 

E medida, cu a bira un punto 
di discordia den e Estado cu 
a vota cu un mayoria abru- 
mador pa e presidente electo 
democrata Barack Obama, lo 
laga e union di como 18.000 
pareha di e mesun sexo na 
caya [legal]. Esakinan a casa 
durante e cuater lunanan cu e 
e derecho tabata valido. 

Pero e triunfo presidencial 
tabata ‘sweet & sour’ ora e 
cambio di un derecho gana 
recientemente a bira conoci 
den e comunidad homosexual; 


un derecho cu a wordo celebra 
cu blas y vuurwerk y miles di 
matrimonio gay, entre nan 
esun di e comediante Ellen 
DeGeneres cu e actriz Portia de 
Rossi y esun di e actor di “Viaje 
a las Estrellas” George Takei, cu 
a casa cu su compañero Brad 
Altman. 



Party anytime, 
beer anywhere. 

Bus cu a kima a laga 20 anciano 

morto na Alemania 


E candela di un bus cu a mata 
20 anciano na Alemania por a 
worde causa pa un chispa den e 
chasis, fiscalnan a laga sa diar- 
anson, rechasando un hipotesis 
inicial cu ta un cigaria a causa 
e candela. 

Testimonio di e 13 sobrevivien- 
tenan di e candela di diamars 
anochi a establece cu e siniestro 
a cuminsa den un baño di e bus, 
e hefe local di bombero Bernd 
Keitel, a bisa. 

E pasaheronan a bisa autori- 
dadnan cu nan a mira huma 
sali bao di porta di e baño. Ora 
nan a habri’e, e candela a plama 
rapidamente den e bus, atra- 
pando e pasehronan cu tabata 
sinta den e parti atras. 

Keitel a bisa cu ta improbabel 
cu e candela por a wordo causa 
pa un pasahero cu lo a huma 


scondi den baño. Na Alemania 
ta prohibi pa huma den bus. 
Keitel a bisa reporteronan cu ta 
wordo sospecha cu un chispa 
den e chasis a cende gasnan 
inflamabel. E origen di e gasnan 
inflamabel no ta mucho cla. 

E bus tabata transporta 32 
pasahero di entre 46 y 79 aña, 
y un chauffeur, di 51 aña. E 
ultimo aki ta e unico persona 
cu por a sali di hospital te awor. 
Tres persona ta sigui critico, cu 
kemaduranan grave. 

Georg Wessling, vocero di min- 
isterio di husticia di e estado 
Neder Saksen, a bisa cu fiscal- 
nan lo investiga si algun per- 
sona den e bus of otro caminda, 
ta responsabel di homicidio pa 
negligencia. 

E’la bisa cu no tin sospechoso y 
a añadi cu autoridadnan ainda 



no por a identifica ningun di e E bus tabata un charter di un cerca di Hannover. E candela a 
20 mortonan, pa motibo di e organizadordiviahepahibaun tuma lugar durante e viahe di 
gravedad di e kemaduranan. grupo di anciano na un granha regreso. 


Reforma 


PRESIDENTE di Camara 
di Representante di Merca, 
Nancy Pelosi, a bisa cu lo 
‘rekeri hopi esfuerzo” pa pasa 
e reforma migratorio den e 
proximo sesion legislativo cu 
ta cuminsa na januari, y cu e 
mester ta algo ‘bipartidista’. 
Washington - Pelosi a bisa 
den un rueda di prensa cu e 
oposicion democrata, cu a 
logra amplia su mayoria den 
ambos camara di Congreso, 
lo goberna “desde centro” pa 
loke ta e principal prioridad- 
nan legislativo di e partido. 
Sin embargo, e no kier a men- 
ciona un fecha cu Congreso 
lo por trata e proyecto conto- 
versial. 

“Pero mi por bisa cu pa e tin 
exito (e reforma migratorio), 
e mester ta algo bipartidista. 
Lo rekeri hopi esfuerzo pa 
proces’e, pero esey ta e ca- 


migratorio ‘lo rekeri hopi esfuerzo’, 
segun Nancy Pelosi 


minda cu nos mester sigui”, 
e’la bisa. 

Pelosi a señala cu, en todo 
caso, e situacion actual “ta 
inaceptabel”, ora razianan ta 
separando famianan di otro. 
Ora a puntre tocante e com- 
promiso di e democratanan y 
di e presidente electo, Barack 
Obama, pa promove e reforma 
migratorio, Pelosi a bisa cu 
no tin un cronograma pero cu 
den e Camara cu e ta presidi ta 
buscando forma pa traha den 
forma bipartidista. 

E reforma migratorio, cu tanto 
Obama como su ex rival repub- 
licano, John McCain, a apoya, 
a fracasa na 2007 den Senado 
debi na falta di consenso entre 
democrata y republicano. 

E proyecto integral, Pelosi a 
recorda, tabata inclui medi- 
danan pa proteccion di fron- 
tera, cumplimentodileydene 
pais, unificacion familiar y un 


caminda pa legalizacion di e 
poblacion indocumenta. 

E vocero hispano di Obama, 
Federico De Jesus, abisa: “nos 
posicion ta bon conoci y su 
compromiso pa cu e reforma 
migratorio y tur asuntonan 
importante pa latinonan, ta 
sigui vigente”. Sin embargo, 
“e plan specifico di con pa 
promove e agenda legislativo 
aki, lo wordo determina ora 
e ekipo di transicion cuminsa 
traha”. 

“E compromisonan no a cam- 
bia, nan ta sigui solido”, e’la 
enfatiza. 

Durante e campaña electoral, 
Obama a reitera, den varios 
encuentro hispano, su com- 
promiso cu promove un re- 
forma migratorio integral si e 
gana presidencia. 

Varios grupo pro-inmigrante, 
manera Conseho Nacional di 
Raza (NCLR), Fondo Mexico 


Americano pa Educación y 
Defensa Legal (MALDEF), y 
America’s Voice, awe a destaca 
e gran apoyo cu Obama a haya 
di e latinonan, specialmente 
den estadonan clave di e cam- 
paña. 

Economia, seguro medico, y 
reforma migratorio, entre otro 
asuntonan, tabata factornan 
cu a contribui na e participa- 
cion solido di hispanonan na 
urnanan electoral. 

Di su banda, Asamblea Na- 
cional Hispana Republicana 
(RNHA) a felicita Obama pa 
su victoria electoral y a bisa 
di ta cla pa apoya e proximo 
comandante en hefe. 

“Nos lo apoye ora nos ta di 
acuerdo cune, nos lo trata di 
convence ora e no ta receptivo 
pa dialoga, y nos lo opone na 
un forma respetuoso y produc- 
tivo ora e ta kiboca”, e grupo 
a laga sa. 

‘Black Box’ nan di e avion cu a cay ta wordo 

ananlisa na Merca 




E dos ‘black box’ nan cu dato- 
nan aeronautico y grabacion 
di voz di e cabina di e oficial 
cu a cay den capital Mexicano 
diamars, a wordo manda pa 
un laboratorio specializa na 


Merca y e prome informa- 
cionnan lo por yega den un 
siman di tempo, Secretaria di 
Comunicacion y Transporte 
(SCT) a informa. 

E titular di SCT, Luis Téllez, a 


bisa den un rueda di prensa 
cu aunke tabata registra cu e 
Learjet 45 cu a cay solamente 
tin un ‘black box’ cu datonan 
aeronautico, diaranson atardi 
a haya un di dos cu ta graba e 
vozanan di e piloto y copiloto, 


pa medio di cual por deter- 
mina kico tabata e ultimo con- 
versacion di e tripulacion. 

Te awor, gobierno a bisa cu 
tur cos ta indica cu ta un ac- 
cidente, aunke lo investiga 
cualkier hipotesis di e acci- 


dente di e avion cu a causa 
morto di 14 persona, incluy- 
endo e secretario di Gober- 
nación, Juan Camilo Mouriño, 
y e ex fiscal antidroga José 
Luis Santiago Vasconcelos. 
Presidencia Mexicano ayera 
a realisa un homenahe na 
Mouriño y otro funcionari- 
onan, cual homenahe a worde 
encabesa pa e mandatario 
Felipe Calderón. 

Mouriño tabata e homber mas 
cercano na Calderón y como 
secretario di Gobernacion 
e tabata e di dos funciona- 
rio politico mas importante 
despues di e presidente y 
responsabel pa e maneho 
interno di e pais, incluyendo 
coordinacion di e gabinete 
di seguridad, responsabel pa 
combati narcotrafico. 

Téllez a informa cu dos fun- 
cionario di aeronautica civil, 
un di Procuraduria General di 
e Republica y un oficial di For- 
zanan Aereo Mexicano a viaha 
pa Washington diaranson cu 
e ‘black box’ nan, cu lo wordo 
analiza den un laboratorio di 
National Transport Security 
Board (NTSB). E funcionario 
a bisa cu a dicidi di manda nan 
Merca, pasobra Mexico no tin 
un laboratorio asina. 

“Den un siman nos por tin in- 
formacion claro y corecto di e 
grabacionnan”, Téllez a bisa. 
Ayera SCT a divulga e graba- 
cion di e ultimo minuutnan 
di e contacto di e piloto cu 
controladornan aereo, ade- 
mas di e ultimo imagennan di 
radar, pa mustra cu no tabata 
tin ningun yamada pa auxilio 
prome cu e desgracia. 

Deporte 

WEB Aruba a gana trofeo rotativo di competencia 

di companianan di utilidad 

r^. i * . - " z - 



RECIENTEMENTE a tuma 
lugar e competencia deportivo 
amistoso entre companianan 
di awa y coriente di Antia y 
Aruba, organisa pa Aqualectra- 
Curacao. 

E weekend a cuminsa cu un 



tremendo apertura na SDK sigui 
pa weganan di futbol unda WEB 
Bonaire a sali campeon y WEB 
ArubaN.V. sub-campeon. 
Diasabra mainta tabatin domi- 
no y softbol na Chirino Ballpark 
y anochi “Mens Erger Je Niet” 


cu Bowling. 

Den domino WEB Aruba N.V. 
a sali campeon, Aqualectra 
Distribution sub-campeon. Den 
softbolAqualectraProduction a 
sali campeon, Aqualectra Distri- 
bustion sub-campeon. 

Anochi tabatin e wega “Mens 
Erger je Niet” cu a hunga pa 
prome biaha den EDCI y sigur 
a resulta un exito. 

ELMAR Aruba a resulta campe- 
on, mientras ku GEBE St. 
Maarten a sali sub-campeon. 
Ta un di e poco weganan cu hopi 
hende muher por a participa. 


Tambe tabatin un torneo di 
bowling amistoso cu teamnan 
cu tabata un mix di tur com- 
pania. 

A clausura di e weekend deport- 
ivo cu entrega di premio unda a 
entrega WEB Aruba N.V. e copa 
rotativo, pa despues a sigui cu 
un tremendo fiesta. 

Meta principal di e encuentro 
aki ta pa fortifica e lasonan di 
amistad entre e trahadornan 
di e companianan di utilidad 
Elmar, WEB Aruba N.V. , WEB 
Bonaire, GEBE-St.Maarten y 
Aqualectra. Tur compania ta 



mira bek riba un weekend exi- 
toso cu a cumpli cu su meta. 


Ranking di ping-pong : 

Dos campeon eterno Alfred Leong y Luis Posner 

SIMAN pasa diamars a tuma lugar rank- 
ing di ping-pong p’e luna di october. Dos 
hungador cu semper ta train duro y hunga 
cu amor p’e deporte a conquista e prome y 
di dos lugar den B-klas. Campeon a sali Al- 
fred Leong y un Luis Posner cu un motiva- 
cion ehemplar a sa di yega te final. Alfred 
Leong cu su maestria a sa di domina Luis 
Posner den dos wega hopi perta. Como 
campeon y sub-campeon nan ta logra subi 
pa e tan anhela A-klas. 

Den A-Klas Mario Lobo a hunga impecable 
y a gana Remy de Lange den final. Na di 
tres lugar e keda Andy Gomes y Rocky 
Ras a consolida su posicion na di cuater 
lugar. 

Diadomingo awor tin e torneo di Hisamento 

di Peso den ASU-Olimpiada 




EN conexion cu Siman Deport- 
ivo di ASU-Olimpiada, Aruba 
Amateur Weightlifting Associa- 
tion ta organisa nan competen- 
cia di hisamento di peso. Esaki 
lo tuma lugar diadomingo 9 
november 2008 den Compleho 
Deportivo Frans Figaroa na 
Noord. E competencia ta cum- 
insa pa 16:00 di atardi. 

Varios di nos atletanan ta den 
preparacion pa cu esaki y lo 


wordo hisa den categoria di 
senior, junior, hubenil, damas 
y masters. 

Añapasa ecompetenciadiASU- 
Olimpiada a wordo gana dor di 
e atleta John Henriquez. 

Den categoria di femenino nos 
ta haya: Lismari James, Leeray 
Tachi, Juliska Britten y Jenifer 
Piter. 

Den categoria masculino nos ta 
haya: Jurgen Henriquez, Jona- 


than Ortiz, Reggie Henriquez 
Geordy Ridderstap, Herve Ruiz, 
Patrick Vrolijk, John Henriquez, 
Gilbert Gomez, Anthony Marti- 
nus y Patrick Hoek. 

Tur fanatico di hisamento di 
peso ta keda cordialmente 
invita pa bin presencia e com- 
petencia aki den Compleho 
Deportivo Frans Figaroa na 
Noord. Entrada ta gratis pa 
grandi y chiquito. 


Palais Hindu den ambiente di Pasco 




RECIENTEMENTE Palis Hin- 
du a tene su tradicional ‘Open 
House’ di Pasco, y cu esaki ta 
recorda tur hende cu e tempo- 
rada di fin di aña a yega, y cu 
mester cuminsa prepara trem- 
pan. E toke exotico di e aña aki 
ta combinacionnan cu colornan 
natural manera di tera, cielo, 
lama y mundo. 

Pa e Pasco aki e toke special 
ta e color blau, combina cu 



bruin koper, blau marino, biña 
yberde. 

E sugenrencia pa decora kerst- 
boom e aña aki ta pa cubri nan 
su sneu y usa adornonan den 
colornan biña, crystal, plata, 
y usa parha pa complemente e 
totalidad. 

Tambe tin combinacionnan di 
biña, preto, blanco y plata, of 
den combinacion cu lavender 
y fuchsia. 



Durante e openhouse diado- 
mingo ultimo tur invitado por 
a presencia e surtido enorme 
cu Palais Hindu tin di ofrece pa 
e temporada aki. 

Asina ta, no tarda mucho, pasa 
na PH na Eagle y busca bo 
decoracion di Pasco na tempo. 
Pasa na PH bo mes, no laga otro 
contabo. Si bo pasa mucho laat 
bo por keda desapunta. 

Minister drs. Marisol Lopez-Tromp a ricibi 
sugerencianan pa plan di Desaroyo Teritorial 



DIARAZON dia 5 di novem- 
ber ultimo Minister drs. Mari- 
sol Lopez-Tromp a reuni cu e 
Conseho pa Desaroyo Terito- 
rial (Raad voor de Ruimtelijke 
Ontwikkeling) tocante e plan pa 
desaroyo teritorial. Direccion di 
Infrastructura conforme e ley 
di desaroyo teritorial (LRO) a 
traha un concepto di e plan pa 
desaroyo teritorial (ROP). 

E plan pa desaroyo teritorial a 


bay pa inspeccion publico 16 
di juli y te 16 augustus. Du- 
rante inspeccion publico un y 
tur por a entrega nan comen- 
tario (zienswijzen) riba e plan. 

En total un cantidad di 20 per- 
sona/instancia a entrega nan 
comentario, e.o. e conseho 
pa desaroyo teritorial. E con- 
seho pa desaroyo teritorial ta 
un organo di consulta p’asina 


sectornan di comunidad haya 
participacion den e maneho pa 
desaroyo teritorial. En general 
e tarea di e conseho pa desa- 
royo teritorial ta pa asesora e 
Minister encarga cu Infrastruc- 
tura tocante e desaroyo terito- 
rial di Aruba, e maneho y su 
implementacion. For di dia 18 
juni 2008 e conseho pa desa- 
royo teritorial a keda instala 
y ta consisti di: Sra. Marjanne 


Havelaar den nomber di ATIA; 
sra. Sanju Luidens-Daryanani 
den nomber di AHATA; sr. 
Earon Matthew (ADIAA); sr. 
Ramsey Acosta (FANAPA); sra. 
Jeanine Croes (FCCA); sra. 
Glenda Gil (SEPPA) y sra. Lydia 
Emerencia (UA).E conseho pa 
desaroyo teritorial (Raad voor 
de Ruimtelijke Ontwikkeling) 
segun ley tambe mester entrega 
nan conseho riba e concepto 
di e plan di desaroyo teritorial 
(ROP). E conseho pa desaroyo 
teritorial a haci entrega di esaki 
3 siman pasa na Direccion di 
Infrastructura y Planificacion 
(DIP) y diarazon ultimo duran- 
te e reunion nan a haci entrega 
di esaki na Minister drs. Marisol 
Lopez-Tromp. Miembronan di e 
conseho pa desaroyo teritorial a 
expresa na Minister drs. Marisol 
Lopez-Tromp nan alegria cu 
e plan di desaroyo teritorial, 
pasobra e ta hopi necesario pa 
Aruba y su ehecucion mester 
drenta na vigor mas pronto po- 


sibel. Ademas e miembronan di 
e conseho pa desaroyo teritorial 
a expresa e sentimento di honor 
pa ta forma parti di e conseho 
pa desaroyo teritorial. N’e mo- 
mento aki Direccion di Infra- 
structura & Plan ta procesando 
tur comentario y sugerencia di 
e conseho di desaroyo terito- 
rial. Abase di esaki Direccion di 
Infrastructura & Planificacion 
lo traha un version definitivo 
di e Plan di Desaroyo Teritorial 
(ROP) cu mester haya aproba- 
cion oficial pa medio di un 
landsbesluit. Direccion di In- 
frastructura & Planificacion ta 
premira cu esaki lo keda finalisa 
na december di e aña aki. 

Minister drs. Marisol Lopez- 
Tromp ta gradici e conseho 
pa desaroyo teritorial pa nan 
trabao y ta spera cu nan por 
sigui reuni regular riba e topico 
aki y mantene un bista skerpi 
riba desaroyonan teritorial na 
bienestar di nos isla. 


Di cubri gastonan pa Sint Fransiscus College 
recupera materialnan di les cu nan a perde 



\ 



Press down to the full 90° 
position for smooth pouring. 


MANERA ta conoci e yobida 
fuerte di 14 y 15 october 2008 
a causa hopi daño na scolnan 
di entre otro St. Franciscus 
College, Colegio Bon Bini y 
Anglo Kleuterschool. Pa evita 
cu e muchanan di e scol keda 
perhudica, Gobierno a opta 
pa haci reparacion di urgencia 
n’e edificio di biaha y repara- 


cion structural entrante 2009. 
Gastonan total di e dañonan di 
reparacion n’e scolnan aki ta 
suma Awg299.746,20 cual a cay 
bao presupuesto di Direccion di 
Infrastructura & Planificacion. 
Na Sint Franciscus College e 
reparacionnan ta ensera; re- 
plaza plachi dak cu a bula bay, 
instala plafond di schrootjes y 
drecha instalacion di coriente, 
instala reki palo den tur largura 
di e magazijn y re-emplaza dak 
di 4 klas cu plachi nobo di 
aluminium. Gastonan total di e 
trabao aki ta Awg 118.170,40. 
Na Colegio Bon Bini lo reem- 
plaza plachi di dak di e parti 
di oficina cu a bula bay, instala 
plafond di schrootjes den maga- 
zijn, haci reparacion di e dak di 
e computerlokaal, 1 lokaal y e 
toiletnan, y reemplaza plafond 
paden. Gastonan di esaki ta 


Awg 121.141,75. NaAnglo Kleu- 
terschool lo haci reparacion di e 
knok di e dak, verfment di e dak 
actual pa mas proteccion, reem- 
plasa e plafond cu schrootjes y 
haci cambio pa evita cu palo- 
manan ta para bao di dak di 
gang. Gastonan di esaki ta 
Awg 60.343,00.Sint Fransiscus 
College a sufri hopi perdida di 
material ora cu parti di su dak 
a bula bay, entre otro mate- 
rial di scol y tambe aparatonan 
di uso pa enseñansa manera 
DVD player, beamer, printer, 
television, machine di fax. 
Ademas di esaki, desafortuna- 
damente anti-socialnan a haci 
robo grandi n’e scol hibando 
hopi material cu e cabesante 
hunto cu maestro y boluntari- 
onan a logra scapa di e yobida. 
Considerando e perdida grandi 
di material na Sint Fransis- 


cus, e demotivacion cu esaki a 
causa pa maestro y alumnonan 
y tambe e daño cu esaki ta 
ocasiona na lesnan, Direccion di 
Enseñansa lo pone Awg 40.000 
di su presupuesto pa cubri e 
gastonan di entre otro: Material 
di les, Awg 35.000; Aparatura 
(DVD player, beamer, printer, 
tv, faxmachine) Awg 5.000. 
Pues e suma aki ta destina pa 
Sint Fransiscus College por 
recupera parcialmente materi- 
alnan di mas urgente cu e scol 
a perde y cu ta primordial pa e 
lesnan por draai normal. 

Mamta 

*cart*Hi<abo 

Nos e-mail: 

noticia@awemainta.com 

Tel: 583-1400 
Fax: 583-1444 

Nancy Ramos, invitado special riba produccion “Hey 



PA hopi di nos, e celebracion di 
fin di aña lo no tabata y ainda 
no ta completo sin e cancionnan 
Navideño cu Nancy a interpreta 
y a haci inmortal. Cancionnan 
cu grandi y chikito ta canta di 
comienso te fin, asina cu nan 
scucha e prome notanan musi- 
cal di cada un.“La muñequita 
que canta”, manera cariñosa- 
mente e ta wordo yama rond di 
henter Latino America, ta un 
cantante sumamente popular y 
stima, cu un trayectoria di casi 


BARATI110 
BARATILLO 

BARATI110 


Avenida MiloJ.Croes 711 Tel 5822303 
Habri di Dialuna pa Diasabra 9am-6pm 


50 aña den e mundo farandule- 
ro, miyones di disco bendi, un 
sin fin di premionan y recono- 
cimentonan riba su nomber, 
via su compania di maneho, a 
duna di conoce cu e lo ta partici- 
pando riba e album musical aki. 
Esaki sin duda algun ta un logro 
grandi pa nos cantante local, 
mirando cu e lo tin un leyenda 
como invitado riba su produc- 
cion. For di fin di siman pasa 
caba nos por a ripara presencia 
riba nos isla di e cantante aki 
cu ta stima pa nos pueblo pa su 
carisma inigualabel y su musica 
pegahoso di fin di aña. 

Nos por a tuma nota di un 
cantidad masha grandi mes 
di fanaticonan feliz, sacando 
potret cune, pidiendo e firma 
y mustrando na dje e cariño 
inmenso cu nan tur tin p’e. Ed- 
jean Semeleer, esun resposabel 
pa e presencia di Nancy Ramos 
na Aruba, a informa nos, cu 
e presencia di Nancy aki na 
Aruba lo mester tabata suma- 
mente confidencial ya cu e kier 
a sorprende tur hende cu un 
noticia cu lo a laga tur hende 
boca habri, pero sigur contento 
y ansioso pa e “Hey... ta Pasco!” 
di e aña aki. Mirando cu asina 
hopi hende a haña sa di Nancy 
su presencia na Aruba, Edjean 
a dicidi di anuncia di biaha cu e 
aña aki, cu su proyecto “Hey... 
ta Pasco!” ta cumpliendo su 


Suitable for performance. 


.. ta Pasco!” 

prome lustro, a dicidi di invita 
un cantante internacional pa 
participa y ken mas mihor cu 
Nancy Ramos. Mester te hasta 
remarca cu esaki ta prome biaha 
den henter Nancy su trayectoria 
musical cu e ta graba como 
invitado riba un produccion di 
un otro artista.Pues esaki ta un 
logro summente remarcabel, 
unico y special cual sigur lo 
duna e produccion aki tur ingre- 
diente pa exito, no solamente 
na Aruba, pero tambe na Ven- 
ezuela y otro paisnan caminda 
Nancy ta popular y ta sonando 
keto bay.Nos sigur ta ansioso pa 
scucha kiko lo bira di e produc- 
cion “Hey... ta Pasco!” pa aña 
2008, mirando cu tur grabacion 
ta practicamente cla y awor 
ta den e proceso di mixing y 
mastering. Nos no por keda sin 
menciona cu e direccion di tur 
e grabacionnan aki ta den man 
di nos mesun orguyo, cu tambe 
ta un artista internacional, 
Hildward Croes.Hildward ta 
sumamente contento di por a 
traha cu Nancy y experenci’e di 
serca y e tambe ta convenci cu 
e produccion aki lo ta un exito 
grandi.Si nos wak e manera con 
e proyectonan aki (entre otro 
“Hey... ta Pasco!”) ta wordo 
presenta for di aña 2003 nos 
tin cu remarca cu ya tur hende 
ta na altura y tin espectativa 
halto, debi cu ta un hecho cu e 
proyectonan cu Edjean, hunto 
cu e musiconan y artistanan 
cu e ta traha cu nan, ta logra 
produci y presenta, ta proyec- 
tonan di un calidad superior. 
Semper brindando lo miho na e 
publico cu ta demostra su apoyo 
total y incondicional.Edjean a 
sa di probecha di e presencia 
di Nancy y su manager tambe 
pa asina firma di biaha cu nan 
pa un presentacion special di 
Nancy den e concierto di fin di 
aña tan spera cu lo tuma lugar 
dia 9 di December proximo. 
Mirando e trayectoria y e exito 
inmenso di “Hey... ta Pasco!”, 
un biaha mas, indudablemente 
e lo ta un proyecto cu tur hende 
ta pendiente p’e y lo apoya y 
disfruta lo maximo di dje. 

Nos lo percura pa mantene bo 
informa di cualkier adelanto di 
e tremendo proyecto aki. 

AMTI ta demostra cu e tempo dificil aki, 

Nos mester mire como un oportunidad pa mehora “Crisis is Kans” 


LUNA di september y october 
na AMTI tabata un luna masha 
productivo tanto pa AMTI como 
e diferente empresanan cu ta 
mira e importancia pa inverti 
den nan empleadonan cu ta 
contribui na exito y desaroyo 
positivo di economico di nan 
empresa y di nos pais. 
Contreraras Veterinary Services 
a sigi training di Customer De- 
light y Management Develop- 
ment, tambe AMTI a consulta e 
organisacion cu tin un trayecto- 
ria y ta gosa di masha simpatia 
den e pueblo aki na Aruba, pa 
restructura nan maneho opera- 
tivo diario. Tanto e empleado y 
e directornan di e compania a 
keda masha satisfecho, y sigur 
awor den e tempo aki cu tur 
hende ta papia di crisis AMTI 
ta kere cu nos mester mira e 
temporada aki manera p.e. 
Contreras cu a mire como un 
oportunidad pa prepara p’e 
tempo cu ta bin pa tog por keda 
progresa. 

E graduadonan di Contreras 
Veterinary Services ta: Ricardo 
y Andreina Contreras, Miriam 
Wouters, Yesenia Arends, Nata- 
lie Booi, Roxanne Trimon, Vic- 
tor Oduber, Marcia v/d Berg, 
Rosmery Jimenez y Maria Ale- 
jandra Martinez. 

Den e mesun ramo e compania 
Pelican Adventures NV tambe 
ta di mesun pensamento di 
mira e temporada aki, como e 
temporada pa traha dam warda 
awa y nan a sigi for di dia 18 te 
29 di september e training di 
Customer Delight cu un grupo 
di mas o menos 20 empleado, 
cu awor ta kla pa duna clientela 
mas y mihor servicio. 

Emma Danies, Aida Marquez, 
Aida Arends, Jeffrey Fingal, 
Yesenia Hoekstra - Lazo, Nasha 
Vazquez, David Gomez, Roberet 
Geerman, Jeff Cunha, Ana 
Munoz, James Khan, Enrique 
Serrato, Marlen Jeandor, Jean- 


ine Hoevertsz, Alian Robles, Es- 
trelle Timpner, Yarimar Orozco 
-Camacho, Rina Villegas, Esra 
Van Beelen, t’e graduadonan di 
Pelican Adventures. 

Hunto cu esaki AMTI mes a 
organisa un curso habri di 
Management Development, 
caminda diferente persona por 
a participa. Y aki nos mester 
bisa cu e magia di comunicacion 
cybernetico a haci su trabao y 
a trece un participante for di 
Surinam cu a surf ariba www. 
amti.org y a bin Aruba for di 
dia 21 te 28 october pa a me- 
hora su abilidad den e area di 
maneho. 

Fredy Cuervo Ramirez, Lisseth 
Urbina Gomez, Leoncia Boek- 
houdt, Astrid Croes, Ari Ysea, 
Richard van Trikt, Ronny Lacle, 
Norton Thomas, Magdalena 
v/d Biezen, Nilka Montalvo 
Jeane Bets Mackintosh, Galaxy 
Meerberg (Surinam). 

Sr. Rene Leander facilitador di e 
cursonan aki a alega di ta masha 
orguyoso di e participacion di 
tur cu a participa y cu e meta di 
AMTI di “inverti den hende y 
saca lo mihor di nan” un biaha 
mas ta keda comproba. 

AMTI ta preparando awor pa 
den luna di january, febru- 
ary y maart 2009 pa presenta 
cursonan habri pa un y tur por 
inscribi y participa, pa mas in- 
formacion por bay riba www. 
amti.org of por yama na tel. 
588-0833. Haci AMTI bo socio 
den exito. 

Fundacion Autismo Aruba cu curso basico pa mayornan y educadornan 


FUNDACION Autismo Aruba 
ta organizando un curso pa edu- 
cadornan y mayornan. Dilma 
Arends, secretaria di e funda- 
cion a comenta cu Fundacion 
Autismo conhuntamente cu 
Nederlandse Vereniging voor 
Autisme ta organizando e fin di 
siman aki (8 y 9 di november) 
y e otro fin di siman (15 y 16 
di november) e promer curso 
basico pa mayornan y docen- 
tenan. 

E curso aki ta pa duna tanto 
mayornan como educadornan 
e oportunidad pa conoce mas di 
autismo y pa haya hermentnan 
mas importante pa yuda nan yiu 
y e alumno. 


Dilma Arends ta splica cu autis- 
mo ta un trastorno neurologico 
cu ta stroba e desaroyo normal 
di un mucha. E limitacion di e 
trastorno aki ta manifesta riba 
tres diferente area: comunica- 
cion, aspecto social di bida y 
imaginacion. 

E diferente sintomanan di com- 
portacion y e caracteristicanan 
di e autista por ta diferente pa 
cada persona afecta. Mescos 
por ta su capacidad intelectual. 
A keda cientificamente proba 
cu pa medio di terapia hopi in- 
tensivo na edad hopi trempan, 
personanan cu autismo por siña 
adapta y mehora nan capaci- 
dadnan y den esaki yudanza 
profesional ta crucial. 


Sin embargo na Aruba e yu- 
danza profesional te ainda ta 
limita, segun Arends cu ta bisa 
cu dor di esey particularmente 
mayornan mester ta mucho mas 
envolvi den e desaroyo y crianza 
di nan yiunan. 

Thaisse Erasmus representante 
administrativo di e fundacion 
ta indica cu e curso basico ta 
ofrece material teoretico y vi- 
sual, ta laga e participantenan 
sera conoci cu terminologianan 
concerni cu autismo, ta duna 
un bista di e manera di pensa 
y e manera di experiensa e 
mundo. 

Lo trata diferente casonan y lo 
tin oportunidad pa participan- 


Casonan cu ta bin dilanti awe 
den Corte di Prome Instancia 


Awe diabierna 7 di november 2008, e siguienter personanan lo bin den Corte di Prome Instancia 


Horario 

Sospechoso 

Acto Castigabel 

08.15 

F.E.R. 

S.D.R.V. 

M.A.R.P. 

A.E.S.T. 

Uitspraak 

08.15 

A.O.S. 

Uitspraak 

08.15 

F.K. 

E.G. 

M.N. 

J.A.M.B.A. 

X.E.C.N. 

Uitspraak 

08.15 

L.E.P.B. 

P.B. ta wordo acusa di a participa den un organizacion cu tabatin 
como meta pa comete crimennan den e periodo di prome di 
december 2007 te 26 di juli 2008. Tambe e ta wordo acusa di a, 
conhuntamente cu un otro of otronan, tira cu un arma di candela 
den direccion di un y/of dos persona riba 20 di juli 2008, cu e 
intencion di kita nan bida. P.B. ta wordo acusa alavez di posesion 
di un pistool riba 20 di juli 2008, sin tabatin permiso pa esaki, y di 
posesion di un pistool y/of un revolver riba 26 di juli 2008, sin 
permiso. Alavez e ta wordo acusa di posesion di patronchinan den 
e periodo di 25 te 26 di juli 2008, sin permiso. E caso aki ta bin 
dilanti pro forma. 

08.30 

E.G.C.L. 

L. ta wordo acusa di a intencionalmente y cu posible 
premeditacion tuma bida di tres persona riba 4 di april 2008 dor di, 
trankilamente y despues di refleccion calmo, dal e personanan ey 
cu forza mas biaha cu un balki contra nan cabez y/of curpa, dor di 
cual nan a sufri tal lesionnan cu nan a fayece. 

09.30 

I.C. 

C. ta wordo acusa di a, cu e intencion di causa lesion fisico pisa y 
cu premeditacion, a kap un persona varios biaha cu un machete na 
su curpa riba 31 di augustus 2008. 

10.20 

A.R.T. 

T. ta wordo acusa di ladronicia di scanner di un persona y/of un 
banco riba 12 di september 2008. 

11.00 

M.J.B. 

B. ta wordo acusa di a kibra bentana di un cas cu e intencion di 
horta den e cas ey riba 12 di juli 2008. 

11.30 

J.E.D. 

E.D. ta wordo acusa di ladronicia di un telefon celular for di cas di 
un persona riba 19 di juli 2008. Tambe e ta wordo acusa di 
ladronicia di un headphone y/of joyas for di cas di un persona den 
e periodo di 21 pa 22 di juli 2008. 


tenan trese pa dilanti nan expe- 
riencianan y otro casonan. 

E curso lo wordo duna dor di Sr. 
Frans Coolen di Hulanda y lo 
tuma lugar na Surfside Marina. 
Mirando cu e fundacion a ricibi 
diferente donacionnan, a dicidi 
di cobra solamente 5 florin pa 
haci e curso mas atractivo pa 
e participantenan. Dianan 8 y 

9 di november e curso lo ta pa 
mayornan y publico en general 
dianan 15 y 16 di november e 

10 ta pa educadornan. Orario 
di e curso ta di 8:30 mainta 
y ta termina 5’or di atardi na 
unda cu ta inclui dos pauza di 
coffee cu thee y parti merdia un 
lunch. E idioma principal cu lo 
wordo usa ta Hulandes, pero 


lo tin posibilidad di traduccion 
na Papiamento. Esnan cu sigui 
e curso completo lo ricibi dia- 
domingo un certificado firma 
dor di Frans Coolen y Monique 
Kuiperi. 

Pa inscripcion por pasa na 
Irenestraat 21 entre 8:30 pa 
12:30 of por yama 5881179. 

MADAGASCAR 2 

daily: 4:00 5:50 

matinee: 12:05 2:05 

MY BEST FRIEND'S GIRLS 

daily: 5:25 7:40 

matinee: 1:00 3:10 

HIGH SCHOOL MUSICAL 3 

daily: 3:55 6:00 

matinee: 11:50 1:50 

QUARANTINE 

daily: 4:10 6:10 

matinee: 12:20 2:15 

CHOKE 

daily: 4:05 6:15 

matinee: 12:10 2:10 

EAGLE EYE 

daily: 

matinee: 

BEVERLY HILLS CHIHUAHUA 

daily: 4:20 6:20 

matinee: 12:15 2:20 


AT PASEO HERENCIA 


MADAGASCAR 2 

daily: 4:00 6:00 

matinee: 11:55 2:00 

BURN AFTER READING 

daily: 4:15 6:20 

matinee: 12:05 2:10 

HIGH SCHOOL MUSICAL 3 


daily: 5:20 

matinee: 12:55 

QUARANTINE 

daily: 

matinee: 

RIGHTEOUS KILL 

daily: 3:50 

11:45 


7:30 

3:10 


5:55 

1:45 


matinee: 

SAW V 

daily: 3:55 5:50 

matinee: 11:50 1:50 

BEVERLYHILL CHIHUAHUA 

daily: 3:45 5:40 

matinee: 12:00 1:55 


DRIVE-IN Novemberó -November9 


THEDUCHESS 

Thursday: 8:00 Friday: 8:00 & 10:30 

LAKEVIEW TERRACE 

Saturday: 8:00 & 10:30 Sunday: 8:00 


7:50 

late show: 


9:50 

late show: 


8:05 

late show: 


8:00 

late show: 


8:10 

late show: 


9:55 

late show: 


8:20 

late show: 


8:00 

late show: 


8:25 

late show: 


9:30 

late show: 


7:45 

late show: 


8:05 

lateshow: 


7:55 

late show: 


late show: 


10:10 

12:15 


10:00 

11:50 


10:15 

12:10 


10:20 

12:20 


10:00 

11:50 


10:30 

12:40 


9:40 

11:40 


10:15 

12:25 


10:00 

12:00 


NEW 


NEW - 


Matinee: sat & sun | Late show: Fri & Sat 

Crystal Casino ta sigui regala auto nobo 

Pareha recien estableci 
na Aruba a gana e 
Mitsubishi Outlander 


TABATA momento di hopi emocion, alegria y satisfaccion 
bao di e pareha Vanessa van Westenbrugge kendenan na mas 
cu un ocasion a yega di bishita Crystal Casino durante nan 
vakantienan na Aruba. 

Awor cu nan a bin establece nan mes riba nos isla, nan a di- 
cidi di pasa purba nan suerte. Ken por a pensa... .nan a hinca 
$5,00 den e machine y tabatin no mas cu 5 minut sinta tras 
di e slot machine “Double Times Pay” ora cu di ripiente nan 
a topa cu e combinacion “Mystery Bonus” nan dilanti. 

Na gritamento di alegria nan a bin compronde cu nan a caba 
di gana un auto nobo, un Mitsubishi Outlander cu pa algun 
siman caba ta buscando un doño nobo. Riba e foto adhunto 
por aprecia e pareha feliz ganadornan di e gran premio 
aki den compania di sr. Miguel Bruges, Shift Manager den 
Crystal Casino y Casino Hostess Sharissa de Roo. Pabien na 
e feliz pareha aki! 


Pa di 6 aña consecutivo 


WEMA ta presenta su “Power 
Equipment Extravaganza” 



MANERA a bira un tradicion, 
WEMA un biaha mas ta bay tin 
su “Powertool Equipment Ex- 
travaganza” durante e weekend 
benidero, pa di 6 aña consecu- 
tivo. Durante e gran evento aki 
representantenan di marcanan 
renombra di machin y equi- 
ponan di trabao lo ta presente 
na WEMA Ponton riba awe 
diabierna 7 y mañan diasabra 
8 di November. 

Companianan di construccion 
y mantencion, carpinte, metsla, 
mecanico y aficionadonan di 
herment ta keda cordialmente 
invita pa pasa y mira e coleccion 
nobo di machinnan di trabao cu 
a caba di yega. 


E companianan responsabel pa 
marcanan renombra manera 
“Black & Decker”, “DeWalt”, 
“Delta Shopmaster”, “Porter 
Cable”, “Makita”, “Milwau- 
kee”, “Hitachi”, “Skil”, “Bosch”, 
“Dremel” y “Rotozip” lo ta 
presente Diabierna y Diasabra 
na WEMA Ponton pa demostra 
y contesta tur tipo di pregunta 
cu bo por tin pa cu e machinnan 
cual lo ta visibel y obtenibel pa 
tur cu ta interesa. WEMA lo tin 
tur e machinnan di e marcanan 
presente na e mihor prijsnan di 
e fin di aña aki (prijsnan special 
ta valido cu compra cash). 

E representantenan lo ta na 


WEMA Ponton, pero machin- 
nan na prijs special ta bay ta 
na WEMA San Nicolas, Santa 
Cruz y Boulevard tambe. Si pa 
un motibo of otro bo no por 
pasa WEMA awe diabierna of 
diasabra, no ta nada, pasobra 
diadomingo na WEMA San 
Nicolas, Ponton, Boulevard y 
Santa Cruz ainda e machinnan 
lo ta riba prijs special. 

E weekend aki so WEMA tin 
prijs y dealnan super special pa 
tur hende cu mester di un bon 
machin di trabao di bon marca y 
calidad. Riba e foto adhunto por 
aprecia Director di WEMA, esta 
sr. Karel Wever, cu un powertool 
den su man. 


Ruth Kelly ta otro feliz ganador di Okeano Spa 



DURANTE di siman den e 
programa “Bon Dia Aruba” na 
Magic FM, e conocida locu- 
tora Erin Croes a haci e pre- 
gunta: “Dicon bo ta kere cu bo 
lo mester malcria un ser keri di 
bo na Okeano Spa?” Tur esaki 
tabata parti di e campaña cu 
Okeano Spa tabata tin hunto 
cu e radio emisora Magic FM 
na unda ta premia un oyente tur 
siman. Den e tantisimo mailnan 
cu ta drenta, e biaha aki sra. 
Ruth Kelly a keda eligi como e 
ganador di e siman. Ruth Kelly 
a logra gana e premio pa medio 
di un mail cu a wordo manda 
na su nomber. Ruth Kelly ta 
un persona cu ta traha durante 
di dia, y nunca el a lubida riba 
su mama. Su mama mester di 
algun tratamento medico y 


Ruth semper t’esun cu ta zorg 
p’e mama haña su tratamento 
na ora. Ruth Kelly t’e persona 


cu ta traha duro y e merece un 
treat special na Okeano Spa. 
Pabien. 

Epoca di cambio ta inspira spernsa na Aruba! 

ÁVP a convivi cu victoria historico di Obama 



NA Cas di Partido candidato y 
simpatisadornan a sigui elec- 
cion di Merca den un ambiente 
di convivencia grandi cu e 
candidato presidencial Ba- 
rack Obama. Te den oranan di 
madruga lider di partido mr. 
Mike Eman, Benny Sevinger, 
Alex Tromp, Marlon Sneek, 
Manolo Besselink, Bejan Di- 
jkhoff y un candidad di sim- 
patisante di partido a sigui e 
resultado cu hopi interes p’e 


momento historico cu mundo 
lo experiencia. 

E victoria di Barack Obama a 
lanto hopi animo den e miem- 
bronan di AVP cu a bin ta sigui 
e candidatura excepcional aki 
di Barack Obama. 

Recientemente lider di partido, 
mr. Mike Eman y colega Parla- 
mentario Mike de Meza tabata 
presente tambe na un actividad 
impresionante di Obama na 


Florida. 

Lider di AVP, mr. Mike Eman a 
bisa cu “e victoria di Obama tin 
un impacto grandi cu ta tran- 
cende fronteranan di Merca. 
Ta habri un epoca humano 
nobo caminda un persona ta 
worde aprecia pa su calidanan 
humano, su capacidad, su vi- 
sion, su compromiso pa sirbi su 
pais, mundo, humanidad y su 
prohimo. E ta algo cu nos tin cu 
brasa y celebra”, Eman ta bisa. 


“No ta cuestion cu nos a duna 
preferencia na un partido, pero 
nos a balora, los di ideologia 
di e partidonan, e impacto pa 
humanidad cu e eleccion di 
Obama lo tin pa mundo”, Mike 
Eman a mustra. 

E ta felicita e Presidente electo, 
Merca y electorado pa e proceso 
ehemplar, inspirativo y e esco- 
gencia di Obama cu ta nifica 
speransa y animo pa cambio 


positivo pa mundo henter. 

Na Cas di Partido e momentum 
grandi pa cambio aki a worde 
celebra cu hopi entusiasmo 
pa locual e kiermen pa Merca, 
mundo, humanidad y su efecto- 
nan trancedental. Pa AVP cam- 
bio t’e impuhe central tambe pa 
trece un mihor calidad di bida 
pa e comunidad di Aruba, fele- 
cidad y progreso, optimismo y 
speransa na 2009. 


Bishita di Port Director 
nobo serca Minister 
President Oduber 



DIAHUEBS mainta Minister President sr. Nelson Oduber 
a ricibi bishita di e Port Director U.S. Customs and Border 
Protection ArubaPreclearance, sr. Dylan Joseph DeFrancisci. 
Meta di e bishita aki ta pa sera conoci cu nos prome manda- 
tario sr. Nelson Oduber. 

Minister President a felicita sr. DeFrancisci den su funcion 
nobo y a desee tur clase di exito den futuro. 

Presente tabata tambe e Hefe di Seccion Politico, Economico 
y Consular di Departamento di Relacion Exterior, drs. Eleisah 
Williams. 


E prome bingo di YMCA t’awe dia 7 
di november na YMCA San Nicolas 


YMCA di Aruba ta den "full 
swing" cu su Fund Drive “pro- 
gressive” Bingo 2008-2009, 
cual ta consisti di un mega jack- 
pot na final. Nan lo organisa 5 
bingo special p’asina pueblo por 
yuda YMCA recauda fondo. 

E actividadnan di bingo aki lo 
ta unico ya cu lo tin hopoi pre- 
mio special y tambe door-prize 
masha atractivo pa e partici- 
pantenan. 

Locual ta unico e biaha aki di e 
bingonan di YMCA ta, cu nan 
lo ta “progressive” Bingo, cual 
ta consisti di un mega jackpot 
na final. 

E prome bingo t’awe 7 di no- 
vember 2008 y ta cuminsa cu 
registracion pa 5:00 pm y bingo 
lo start sali 8 or di anochi. 

Tur e 4 otro bingonan lo tuma 
lugar na YMCA San Nicolas y 
registracion ta inicia pa 4’or di 
atardi y wega ta start 6’or. E di 
dos lo a 15 di maart 2009, e di 
tres ta dia 5 di juli 2009, e di 4 
bingo lo ta na september dia 
6, 2009, y e ultimo bingo cu lo 
completa e actividad di 5 bingo 
YMCA Fund Drive lo ta dia 8 di 
november 2009 net un aña for 
di e prome bingo. 

Cu esaki YMCA Aruba ta marca 


historia pa cu un actividad 
special pa recauda fondo pa un 
aña largo. 

YMCA ta ofrece un lugar sigur 
y cu actividadnan sano pa nos 
yiunan. YMCA tey for di aña 
1956 caba den comunidad di 
Aruba y e ta un organizacion 
bon structura cu a contribui 
na beneficio di e hubentud 
di Aruba basa riba balornan 
Christian. 

YMCA tin dos centro na Aruba, 
un na San Nicolas y un na Da- 
kota. Tur e trabao den YMC A ta 
wordo haci dor di boluntario y 
tur gasto mester wordo paga 
cu placa recauda dor di difer- 
ente eventonan di fundraising. 
YMCA a inicia su fund drive 
2008-2009, y pa e motibo ey 
ta acudi na henter e pueblo di 
Aruba pa yuda YMCA p’asina 



Pre-cooled for 10 hours 
before usage for 
optimal taste. 


por continua cu e bon trabao pa 
nos muchanan. 

Companianan cu ta interesa pa 
yuda YMC A cu sponsorship por 
tuma contact cu Ron Serrant na 
Centro YMCA di San Nicolas tel. 
592-3630. Tickets obtenibel na 
YMCA San Nicolas. 



HOTLINE 

733-8477 


Digicel 

Spera Mas. Hanja Mas. 

Actividad di Parlamento Hubenil Aruba den bo Bario tabata fructifero 



DESPUES di simannan largo 
di preparacion y promocion, 
diasabra dia 1 di november 2008 
a tuma lugar e evento di Parla- 
mento Hubenil den bo bario. 
Durante e atardi aki, e hoben- 
nan di Parlamento Hubenil a 
drenta den e bario di Dakota y a 
hacidiferenteactividad manera 
futbol, hersengymnastieky fear 
factor cu e muchanan y hoben- 
nan na Centro di Bario Dakota. 
Participando na e weganan e 
hobennan por a gana diferente 
premio. Ta sumamente impor- 


tante pa e organisacion Parla- 
mento Hubenil cu ta traha pa e 
hubentud, bai serca e hobennan 
den nan mesun cas of den e caso 
aki na e centro di barionan y 
intercambia ideanan y tambe 
participa den diferente forma 
di wega educativo. E hoben- 
nan di e bario di Dakota tabata 
sumamente interesa y entusi- 
asma cu e diferente weganan 
cu e hobenan di Parlamento 
Hubenil a organisa pa nan. E 
hobenan a goza un bol. Nan a 
keda contento cu e evento spe- 



cial aki y na final a pidi pa ripiti 
e actividad mas biaha. Un danki 
di curason ta bay pa e sponsor- 
nan di e proyecto aki cu ta CEDE 
Aruba y Tomato’s Charlie’s 
Pizza y tambe pa e hobennan 


di Parlamento Hubenil Aruba 
cu a haci un tremendo trabao 
pa cu e proyecto aki y tambe 
pa e hobennan cu a asisti na e 
evento. Un palabra di pabien 
ta bay pa nos Minister Hubenil 


di Asuntonan Social: Asarelah 
Balootje y su comite PH Den 
Bo Bario. Hobennan keda pen- 
diente pa e siguente evento di 
PH den bo bario cu kizas ta den 
esun dibo! 


Koningin Wilhelmina Kanker Fonds a ricibi donacion di Gandelman 


DEN luna di october mundial- 
mente hendenan ta refleha riba 
cancer di pecho y ta concien- 
tiza otronan di e malesa aki y 


su consecuencia. Ta recauda 
fondo pa yuda e pacientnan cu 
tin necesidad financiero, y pa 
e institucionnan cu ta envolvi 


♦ 


♦ 


♦ 


♦ 


♦ 


♦ 


♦ 


♦ 


♦ 



Beiertaai cian nooit aincia nos ta mancia pabien pa La 
Mami mas liefdera e bbcj a baba bon!! Mami masha 
pabien cii carason cii bo ijainan Japciies, Gerson y Joeij 


hopi sanchi ij brasa ciibo casa Franktin. Tar e bon 
cieseonan cii bo dientenan. Nos ta stimabo hopi. 
Sent from nuj BlackBerrij® cievice from Dicjice! 





den estudionan pa haya cura 
pa cancer. 

Cancer ta afecta hopi hende. 
Mayoria.di nos conoce un hen- 
de cu cancer. Esey ta e motibo 
pakico ta importante pa uni y 
haya un cura pa e malesa aki. 
For di dia 1 di october, Gandel- 
man, hunto cu Swiss Army, 
ta yudando e causa. Diez por 
ciento di e prijs di benta di cada 
holoshi Swiss Army ‘Vivante 
Pink Mother-of- Pearl’ cu a 
wordo bendi, ta bay pa Susan 
G. Komen Foundation, un or- 
ganizacion na Merca cu ta haci 
contribucionnan importante pa 
loke ta investigacion di cancer 
di pecho. 

Pa por yuda tambe esnan luch- 
ando contra cancer na Aruba, 
Gandelman tambe a haci un 
donacion na Koningin Wilhelm- 
ina Kanker Fonds. Dialuna dia 
27 di october, Sra. lvi Hernan- 
dez, miembro di Hunta Direc- 
tiva di Kongingin Wilhelmina 



Kanker Fonds Aruba, a acepta 
un check for di Liesbeth Man- 
ichand, Marketing Manager di 
Gandelman. 

Sra. Hernandez a expresa su 
gratitud na Gandelman pa con- 
tribui na nan causa y a sigura na 
esnan presente cu e placa lo ser 
uza na beneficio di e hendenan 
di Aruba. 

Durante seminario di Pensioen di Compania di Seguro Fatum a keda constata cu 

Obesidad y envehecimento di poblacion 
Arubano peligernan scondi pa sector laboral 



DIARAZON ultimo na Westin 
Aruba Resorts a tuma lugar e 
di dos seminario di pensioen 
organisa pa compania di seguro 
Fatum. Durante e seminario 
oradornan a informa invita- 
donan riba diferente aspecto, cu 
hopi biaha no ta para keto na dje 
ora di pensa riba pensioen. 

A trata topiconan relata na pen- 
sioen manera salud, enveheci- 
mento y aspectonan huridico 
di pensioen. Locual a resalta 
durante e seminario ta cu a ter- 
mino largo e porcentahe halto 
di obesidad den nos comunidad 
por tin consecuencia grandi pa 
productividad di companianan. 
Ta espantoso pa sa cu 33% 
di personanan obeso den nos 
comunidad lo fayece di compli- 
cacion cu e sobrepeso ta trece 
cuneDirector di Fatum Aruba, 
Bonaire y Sint Maarten, sr. Di- 
ego Frankel, a habri e seminario 
cu un introduccion, sigui pa 
un presentacion di CEO Fatum 
Caribbean, sr. Steven Martina. 
Sr. Steven Martina a enfatisa cu 
Fatum su posicion solido riba 
mercado ta pone cu e crisis di 
credito actual no lo afecta e 
compania y su clientenan. 

Salud 

E aña aki Fatum a concentra 
hopi riba e aspecto di salud. 
Loke a impacta hopi hende t’e 
crisis di salud cu Aruba ta aden. 
Cifranan ta mustra cu 41.9% di 
poblacion di Aruba ta obeso. Tur 


esaki ta trece diferente malesa 
cune, p.e. diabetis, presion 
halto, malesa cardiovascular y 
hasta incapacidad fisico. 

Na final di cuenta esaki ta re- 
sulta den absentismo na trabao 
cual ta afecta e productividad 
di un compania. Tambe a bin 
dilanti cu 33% di personanan 
obeso lo fayece di complicacion 
cu sobrepeso ta trece cune. 

Envehecimento 

Un otro topico cu a toca e atardi 
aki ta envehecimento di pobla- 
cion di Aruba. For di cifranan 
por conclui cu Aruba ta n’e di 58 
lugar cu e procentahe di enve- 
hecimento mas halto na mundo. 
E cifra halto aki tin consecuen- 
cia cu den un termino largo, na 
momento cu e grupo aki baha 
cu pensioen, e gastonan di e 
AOV ta bira inpagabel p’e clase 
trahador. 

Presentacionnan 
Director suplente di CBS, drs. 
Martijn Balkenstein a papia riba 
e perspectivanan di CBS pa cu 
Aruba su estado di salud pa e 
añanan cu tin nos dilanti. Sr. 
Geert Ariaans di Penad Actuar- 
issen a bay un poco mas amplio 
riba aspectonan di enveheci- 
mento y su consecuencianan pa 
sector laboral y Aruba completo. 
Dr. Anton Isaak di e compania 
nobo Medwork, a trece dilanti e 
importancia di inverti den salud 
di bo trahadornan y e efecto 


positivo cu esaki por tin na bien- 
estar di e compania. Sr. Laurens 
Keesen di Keesen Actuarissen a 
duna un presentacion tocante 
ultimo desaroyonan encuanto 
fondonan di pensioen y areglo- 
nan di pensioen aki na Aruba. 
Keesen a trata e parti di AOV, 
pensioen colectivo y e crisis di 
credito actual. Por ultimo, Pro- 
fesor Frank Kunneman a relata 
e aspectonan huridico pa cu 
pensioen, unda cu el a amplia 
riba consecuencianan pa cu 
pensioen den caso cu negoshi- 
nan bay failliet y divorcio. 

E seminario a termina cu un 
debate interesante unda invita- 
donan manera sr. Edwin Roos di 
Camara di Comercio, sr. Ansel- 
mo Pontilius di FTA y sr. Marion 
Agunbero di Banco Central di 
Aruba, conhuntamente cu e 
oradornan a trata preguntanan 
for di publico tocante e topico di 
pensioen. 


Esnan cu ta desea di haya e pre- 
sentacionnan di e seminario por 


bishita www.fatumpensioen. 
aw. 


Gobernador Refunjol di bishita na Cas di Aruba 



DEN HAAG - Gobernador di 
Aruba, sr. Fredis Refunjol a 
haci un bishita oficial na Cas di 
Aruba. Na su yegada el a wordi 
ricibi pa Minister Plenipotencia- 
rio sr. Frido Croes y sra. Lourdes 
Croes-Figaroa y Director di Cas 
di Aruba sr. Kenkey Oduber. 

E mandatario a invita Gober- 
nador Refunjol na su despacho 
unda nan a tene un comber- 
sacion ameno. Despues sr. 
Gobernador Refunjol a topa cu 


e personal di Cas di Aruba y di 
ATA Europa. 

Problema di pareha a termina 
cu destruccion y maltrato 


PRESENCIA di polis a wordo 
pidi diarazon 1.50 di madruga, 
na un casino den un highrise 
hotel, pa maltrato y destruc- 
cion. N’e sitio polis ta papia cu 
e señora Colombiano di 28 aña, 
G.B.B. kende ta bisa polis cu e ta 
casa cu e homber Venezonalo 
F.G.B. di 34 aña, pero nan no ta 
biba hunto mas. 

E ta bisa cu e homber a bin den 
e casino na unda e ta, y a bise pa 
nan papia. E señora a bisa polis 
cu el a bisa e homber cu e no tin 
nada di papia cune y a cana bay 
den baño. 

Pa su sorpresa e homber a sigui 
su tras y ora cu el a drenta den 
e w.c., e homber a skop e porta 

Polis a 
cobra 
mas di 7 
mil florin 
atrasa 

POLIS diarazon durante dia 
y anochi, polis di e diferente 
districtonan a sigui cu cobra- 
mento di boet. E polis di dis- 
tricto Santa Cruz no a cobra 
nada, mientras cu esun di 
Oranjestad a cobra un suma 
di 2250, na Noord a cobra 
1725, y San Nicolas a cobra 
3075 florin. Ningun persona 
a bay KIA. 



HOTLINE 


733-8477 

Oigicel 

Spera Mas. Hanja Mas. 



y a kibre. 

E bewaker cu tabata eynan a 
mira tur locual cu a pasa. Ora cu 
e señora a subi e trapi, e homber 
a bin su tras y a pushe bente 
abao. Polis a mira cu e muher 


tabatin basta herida y golpi blao 
na su curpa. 

F G.B. mes no tabata mas n’e 
sitio. E bewaker a bisa polis cu e 
ta bay duna keho di destruccion 
contra e homber. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857 /560-1403 


“Senor ta mi wardador, mi’n tin falta di nada ; 
Den cunucu di yerbe berde e ta ponemi Sosega.” 

Salmo: 23 



Veneranda Juliana Koeiman 

Miho conoci como: “Janda” 

*27-05-1941 +01-11-2008 

t Richard Anderson Koeiman y Sra. Vda. Gleneth 
Koeiman Courtar 

Xiomara (popy) y Eddy Dirksz y Famia 
Jane A. Braafhart 
Lucy y Ricardo Sneek y Famia 
Heinrich (Juni) Braafhart 
Michel Braafhart y Christina Brooks 
Yiunan di criansa: Gregory Koeiman 
Boy Martina 
Gregory Geerman 

Rumannan: Stebanita y Alex Reyes y Famia 

Lucita (Chita) Koeiman y Famia na Aruba y 
Curacao 

Sra. Vda. Juanita Koeiman y Famia 
Ricardo (Dodo) Koeiman y Famia 
Mario Koeiman y Famia na Curacao 
Prima y Primonan na Aruba, Curaçao y Hulanda. Swa y Cunanan 
Sobrina y sobrinonan na Aruba, Curaçao y Hulanda 
Nieta y Nietonan: Angelo, Rose-ann, Jennifer, Kimberly, Kevin, 
Jozee, Marsha, 

Jonathan, Natisha, Chanela 
Bisanietonan: Kyanlah, Jayden y Xiolany 

Iha: July Malmberg y Famia 

Jacqueline Koeiman y famia na (Hulanda) 

Tata di su yiunan : Henky Braafhart 

Comer y Compernan y su bon bisinanan, amigonan, conocirnan, 

Pastor di Iglesia 
Adventista. 

Demas Famia: Koeiman, Braafhart, Kerkeboom, Calmes, Dirksz, 

Keteldijk, Roga, Sneek, 

Withfield, Brooks, Courtar, Quiroga-Nieto, de 
Lange, Bos, Geerman Figaroa, Fransisca, Layner, 
Rosinda, Engelhart, Martina, Monsanto, Toppenberg Croes, Cannegi- 
eter, Richardson, Cardoze, Lopez, Ligtermoet. 

Akto di entiero lo tuma lo tuma lugar Diabierna 07 November 2008 
E restonan mortal lo ta reposa for di 2’ or pa 4’or di atardi na 
Aurora Funeral Home 

Despues saliendo pa Santana Sabana Basora. 

E Response ta cuminsa 3’ or di atardi. 

Adres pa condolencia : Aurora funeral Home, Cumana #76 

Diahuebs 06-11-2008, 7’or pa 9’or di anochi. 
Nos disculpa, si den nos tristeza nos por a lubida un of mas Famia 
Nos ta lamenta cu despues di entiero nos no por ricibi bishita di 
condolencia na cas. 


Sra. 


Na nomber di su: 
Yiunan: 


^Anmra^ 




Anrora 


Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857 / 560-1403 


Salmo 23: Señor ta mi Wardador, mi n’ tin falta di nada; den kunuku di 
yerba berde E ta pone mi sosega. E ta hiba mi na awa trankil, pa mi 
bolbe haña forsa. 


Cu profundo tristesa pero conforme cu boluntad di Dios, nos ta anuncia 
fayecimento cristianamente di nos TATA, ABUELO , RUMAN , OMO 
y SOBRINO stima 



Sr. Vdo. Saturnino Jacobo Giel 

Mihor conoci como 6 Nino’ 

* 29 november 1936 f 04 november 2008 

Na nomber di su yiunan: 

Jerilyn y Richard Kock-Giel 
Suzette Giel 

Erika y Derrick Werleman-Giel 
Nietonan: Jerrich y Richelyn Kock 

Rumannan: Luis y Petra Giel-Erasmus y yiunan 

Angela Giel y yiunan, na Aruba y Merca 
Margarita y Albino Rasmijn-Giel y yiunan 
Maria Laclé-Giel y yiunan, na Aruba y Hulanda 
Cecilia y Roque Solognier-Giel 
Ephraim y Filomena Giel-Pontilius y yiunan 
Fortunata y Nai Felicia-Giel y yiu 
Hyacintho (Casin) y Berta Giel-Erasmus y yiunan 
Filomena (Mena) Giel y yiu na Hulanda 
Francisca (Tica) Giel 

Benjamin (Bencho) Giel y yiunan, na Aruba y 
Hulanda 

Josefa (Chefa) Giel 

Ruben y Lourdes Giel-Jansen y yiu 

Hubert Giel 

Swa y cuñanan: Victoriano Bermudez y yiunan 

Cecilia van der Bliek-Faro y yiunan na Aruba y 
Hulanda 

Catrin y Edgard Luidens-Faro y yiunan 
Carmen y Jose Luidens-Faro na Hulanda 
Luis Bermudez y yiunan 
Bernardo Faro y yiunan 

Theresita y Ireno Vrolijk-Faro y yiunan na Aruba 
y Hulanda 

Suegro y suegranan:Francisco y Carmelina Loefstok-Kock 
Eddy y Diana Werleman-de Kort 
Amigonan di cas: Ghyslaine Krosendijk 

Coby y Voca Krosendijk-Eckmeyer 
Sobrino- y sobrinanan, tantanan y omo, prima y primonan ,comer- y 
compernan, ihanan, bisiña- y conocinan, ex-coleganan di Lago y Esso 
Petrolera, hungado- y fanaticonan di Boegoeroei Atletics, 
ex-integrantenan di Super Combo Casino y Vibracion 74. 

Famia: Giel, Faro, Kock, Werleman, Erasmus, Inocencia, Rasmijn, 
Laclé, Solognier, Pontilius, Jansen, Tromp, de Cuba, Franken, Mansell, 
Leest, Everon, Farro , Luidens, Vrolijk, van der Bliek, Bermudez, 
Krosendijk, Eckmeyer, Loefstok, Angela, de Kort y demas famia ta 
invita Bo pa e acto di entiero, cu lo tuma luga diasabra 8 november 
2008 na Misa Santa Anna na Noord y despues pa Santana Catolico 
na Noord. For di 9’or di mainta e restonan mortal di ‘Nino’ lo ta reposa 
na Misa. 

Adres pa condolencia: Aurora Funeral Home, Cumana 76, diaranson 5 
november y diahuebs 6 november entre 7:00 PM- 9:00 PM. 

En bes di flor of krans un donacion pa “Koningin Wilhelmina Kanker- 
fonds” lo ta altamente aprecia. Lo tin un box disponibel den Misa. 

Nos ta pidi nos disculpa si den nos tristesa nos por a lubida un of otro 
famia. 

Despues di entiero nos no ta ricibi bishita di condolencia na cas. 

Polisnan atento riba patruya 
ta topa cu ladron di auto 


POLIS di Santa Cruz, riba pa- 
truya diarazon, ta mira un auto 
pa cual joyriding a wordo duna 
p’e doño di un Toyota Tercel 
blao A-38737. Polis a topa cu e 
chofer sinta den e auto na San 
Fuego, y como cu nan sa cu 
joyriding a wordo duna, polis 
a saca pistol y a duna e chofer 
ordo p’e saca su mannan afo y 
tambe baha for di e auto. 

E1 a puntra polis kico ta pasando 
y no a haci caso di nan. Despues 
polis a mira cu el a haci como 
cu e ta buscando algo abao di 
e asiento. Polis a logra habri 
e porta di e auto y a bahe. E1 a 
resisti pisa, pero polis a logra 



pone den boei y hibe warda di E hoben a resulta di ta M.Q. naci 
Sant Cruz. na Aruba di 18 aña. 


Cacho ta drenta den cura y ta masa 
11 cabrito y un avestruz 


PRESENCIA di polis a wordo 
pidi diarazon merdia pa 12.30 
na un cas na Piedra Plat, unda 
3 cacho a mata 11 cabrito y un 
avestruz. N’e cas polis ta papia 
cu e homber D.N.N di 54 naci 
na Hulanda, kende ta bisa polis 
cu e ta cria diferente sorto di 
bestia, e.o. baca, cabrito, carne 
y tambe e ta cria avestruz. 

E ta bisa cu mainta ora cu el a 
lanta p’e bay duna su bestianan 
cuminda, el a topa cu 3 cacho 
den su cura. E1 a bisa polis cu e 
tin su bestianan cada uno den 
nan kouchi. 

Mesora el a saca foto di e cacho- 
nan y su trahadornan a yude cu 
nan a core cu e 3 cachonan for 
di e cura. 

E1 a bisa polis cu e cachonan 
a mata y masacra 11 cabrito y 
tambe un avestruz. El a bisa cu 
e cachonan a sker e bestianan 
for di otro. 

Segun su declaracion e cacho- 
nan ta pertenence unda un 
homber Hulandes cu tambe ta 
biba den Piedra Plat. 

Polis a bay cune n’e cas, pero 
e homber cu ta doño di e ca- 
chonan, N.K. naci na Hulanda 


di 40 aña, no tabata na cas. Su 
pareha a reconoce e foto di e 
cachonan. 

Nan a yama N.K. na telefon y 
el a bisa polis nan cu e ta bin 
cas despues di 4’or como cu e 
ta trahando. 

Atardi polis a bay na cas di N.K. 


y el a bisa polis cu e cachonan 
ta bay riba caya, como cu su cas 
no tin cura, pero e ta trahando 
riba dje. Tambe el a bisa polis cu 
e ta haya duele di pone nan na 
cadena. Polis a mustre locual cu 
su cachonan a haci y a bise cu e 
mester paga e gasto. 


Mementomori Funeral Home N.V. 

Yolanda - Leo - Eugene 
Tel: 5833358 -Fax: 5837711 

E GRADICIMENTO / INVITATION 

Pa medio di esaki Sra. Maria Dirksz-Tromp 
ta gradici tur esnan cu a bishit'e y ta tin 
atencion pa defunto durante bida 

Jacobo " Coco "Dirksz 

Gradicimento ta bai na tur esnan cu a 
compaña nos te na su ultimo lugar di 
sosiego, na esnan cu a manda telegram y yamadanan telefonico. Danki 
na esnan cu a contribui na e bunita donacion. Na su rumannan y su 
famia y na sobrinonan di su señora. Un danki di curazon pa staf y 
personal di Sint Michael Paviljoen pa nan cuido, carino y atencion 
durante su estadia serca nan. 

Boso presencia y atencion ta un gran consuelo pa nos. 

Alavez nos invita pa tres santo sacrificio di misa: 

Diabierna 7 di november 2008 pa 7'or di anochi. 

Diadomingo 9 di november 2008 pa 10'or di mainta 

Diahuebs 13 di november 2008 pa 7'or di anochi tur na Misa 
San Francisco na Playa. 

Boso presencia ta altamente aprecia. 




Age nei a F n n e ra ria Ze p p Weve r 
Bao maneho rii Rovvaid y Gladys Wever 
Cava G.F. Iktico Croes 218 
Tek 5821612 - 5827442 


Señor ta mi wardador, mi n’ tin falta di nada 
Den cunucu di yerba berde E ta pone mi sosega. 

E ta hiba mi na awa tranquil, pa mi bolbe haña forza. 


Cu hopi tristeza, pero conforme cu boluntad di Dios, nos ta participa 

fallecimento 

cristianamente di: 



Sra. Irma Rufina Reginalda Pieterz 

Mihor conoci como v Irma v 
10 Juli 1922 - 05 November 2008 

Na nomber di su esposo: Garbiro “ Garby “ Dirksz 
Su iha: Marjorie Boezem 

Sobrino y Sobrinanan: Sra.Vda. Leoncita Hunt Marin y famia 
Jossy y Rosalba Hunt Restrepo y famia 
+Elsie y +Benny de Kort Pietersz y famia 
Shon Tin y Cleana Pietersz Thijsen 
Sra. Vda. Olivia Croes Pietersz y famia 
Greci y Vic Larmonie Pietersz y famia 
Lelia y Vicente Williams Pietersz 
Dun y Reina Pietersz Ras y famia 
Olvia y Tom Kalinowski Pietersz y famia 
Neto y Silvia Pietersz Ras y famia 
Regina y Jacintho Thijsen Pietersz y famia 
Carmen y Siegfried Roos Pietersz y famia 
Roland “ Gepi “ Pietersz y famia 
Jolanda y Chobo Maduro Pietersz y famia 
Reginalda y Johnny Vlaun Pietersz y famia 
Rita y Gaby y famia 
Jean Pietersz y famia 
Glenda Pietersz y Juan Winterdal 
Glen Pietersz y Mirna Arends y jiu 
Susan Pietersz y famia 
Shirley y Arnold Lattig 
Oscar y Maria Pietersz de Cuba y famia 
Stanley y Betty Pietersz y famia 
Donald Pietersz 
Robert y Fina Pietersz y famia 
Doy y Mimi Kelly Brokke y famia 
Haime y Nibia Kelly Muyale y famia 
Ronny y Mena Kelly Dubero y famia 
Francis Trinidad Kelly y famia 
Walter y Lelia Kelly Dubero 
Carla Kelly y famia 
Ema y Vio Janga Martis y famia 
Adi Martis y famia 
Ina y Dolfi Jansen Martis y famia 
Eda y Allan Kuster Martis y famia 
Jose y Jobana Martis 

Nos ta pidi nos disculpa si den nos tristesa nos por a lubida algun 
famia 

Su amiga: Stella Dupersoy 

Y demas famia: Pietersz Dirksz Hunt de Kort Croes Larmonie 

Williams Kalinowski Thijsen Roos Maduro 
. Vlaun Lattig Kelly Trinidad Martis Janga Jansen Kuster Boezem 
. Dupersoy Suarez Ridderstap Geerman Wong Jansen de Lange y 
Leonardo. 

Ta invita tur amigo (a) nan, bisiña y conocirnan pa asisti na acto di 
entiero cual lo tuma lugar pa Disabra 8 di November 2008 pa ll.or 
di mainta saliendo for di Misa Sagrado Curazon di Hesus na 
Savaneta pa santana catolico na Savaneta. 

E resto mortal di “ Irma “ lo ta reposa for di 9.or di mainta den Misa 
Sagrado Curazon di Hesus na Savaneta 

Mi Corant 

Pa: Roland W. Peterson 

Diario (mente) mi ta lesa corant 
Bon Dia, ki tin na Aruba Today 
Awe Mainta tin e cos pa lesa 
Solo ta cayente 

The News tin tur cos nobo caba 
Ta kiko Extra tin anto 
La Prensa tambe sa kiko tin 
Y si abo kier sa 
Puntra mi Amigoe 
Pero nan tur sa kiko tin 



PATURFIESTA 

PAMUCHA 

YAMA 

5923523 / 5838769 


TA BENDE 

“TERENO NA PLAYA” 2 percela eigendom 
1 (1 -K) di 595 m2 1 -(M) di 562 m2 

Tereno tin facilidad di awa, coriente y den 30 
dia tambe facilidad di caminda di asfalt. 
Afls. 150,00 P/M2 ta keda panoord di rotonde 
di Sero Blanco. Cumpra awor prijs ta sigi subi 
Tel: 582-4785 / 582-2188 / Fxx: 582-6655 


Prolongacion periodo di aplicacion 
y inscripcion pa 

Landsexamen (examen 
estatal) MAYO/HAVO/ 
VWO 2009 

DEPARTAMENTO di Enseñansa, seccion Examenbureau ta 
informa tur candidato cu a prolonga e periodo di aplicacion y 
inscripcion pa Landsexamen 2009 di 7 te cu 21 di november 2008 
(esta dos siman mas!). Pues e candidato por entrega su formulario 
di inscripcion te cu dia 21 di november 2008. 

Tambe nos kier a recorda e candidatonan cu a bin na remarke 
caba, y cu no a entrega nan documentonan, pa haci esaki ainda. 
Por entrega e documentonan no mas tarda cu dia 21 di november 
2008. 

Pa aplica y inscribi pa Landsexamen 2009 e candidato mester 
pasa na Examenbureau, Belgiéstraat 2 , for di 7.45 or -11.45 or y 
di 1.15 or-4.15 or. 

Pa cualkier pregunta por pasa personalmente of yama na telefon 
583-8684. 



TA BENDE 


TERENO 


EINGEDOM 

916M' na 
Tanki Leendert 
Prijs 115.000 pRiuas 
infbnnacion 
yarna 5931082 


HOTLINE 

733-8477 

Pigicel 

Spera Mas. Hanja Mas. 



Resultado di Loteria 


AWE 




iDrroorocH 

ZDfiC 


9426 

8298 Picis 


7012 

BIGFQJR 

SUPKPGUR 

0496 

1939 

8667 

IDTTOD QA 

08-16-17-18-26 



D/^RIO 

4037 

5598 

0381 


GCRSCW 

1656 

4053 

5017 


Servicio pa Comunidad 

'elefon di Emergenciaj 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Botica na Warda ■ 

Pabou di Brug:Botica Oduber 
Pariba di Brug:Botica C.Medico 

Dokter na Warda m 

Pabou di Brug: dr. 

Pariba di Brug: dr.Every 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polisl 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup(a)setarnet.aw. 
CUENTA Dl BANCO: C.M.B. #229- 
82600. BENTA LOSAfl1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor iTokoT Winklaar & 
Victor R Winklaar. 

REDACCION: noticia(a)awemainta.com. 
BENTA Dl AVISO: 
sales(a)awemainta.com 

Apreciando naturalesa 

Ora bo ta siña bo yiu di e mundo di naturalesa, cuminsa 
den bo mes hardin. Siña un mucha pa aprecia naturalesa 
ta un di e tareanan mas bunita di ta mayor. E ta tambe 
esun di mas simpel. 

Di naturalesa muchanan ta curioso riba tur loque tin rond 
di nan. Tempo mi tabata chiquito, fruminga cora tabata 
fascinami. Nos tabata tin un boter grandi di fruta na cas cu 
mi tabata usa pa cria fruminga. Mi a yené cu santo y pone 
e fruminganan aden. Mi a tene nan pa lunanan largo den e 
boter, y observa con nan ta traha compartimento, tunel y 
'camber'. 

Aparte di a worde picá un par di cien biaha, e proyecto 
tabata exitoso. Y e'la yuda implanta den mi, un sentido di 
admiracion pa naturalesa y pa creacion cu ta continuando 
te dia di awe. 

Ora bo cuminsa siña bo yiunan di naturalesa, mi ta sugeri 
pa bo tuma un tip di e curiosidad describi aki riba. 

Si e cana drenta cas cu un bichi of un dori den su man, 
tuma esey como un oportunidad. Un mucha di dos aña un 
biaha a puntra su mama di un bichi ta hap. E mama no 
tabata prepara pa contesta e pregunta. 

Si bo tin un hardin, cana rond aden cu bo yiu, y mira bao 
di blachi y piedra, pa djis mira kico bo por haya. 

Te hasta den un aquariun bo por traha un hardin chiquito y 
siña bo yiu e milager di plantanan, for di simiya te ora nan 
nace y crece. Cu un esfuerzo masha chiquito bo por crea 
den bo yiu un fascinacion durandero pa e mundo di 
naturalesa. 



Guyabastraat 4, Dakota Tel: 582 4748 


E 




B&P Interface Aruba N.V. 

Consuftftnci/ nntf 7rm'ntnj> 


We are pleased to announce our training schedule for the month of November 2008. 
We can also provide these trainings as, customized In-Company training. 

► Notuleren (Starting Nov. 17) 

► Effective Communication (Starting Nov. 18) 

► How to Discipline Employees and Correct 
Performance Problems (Starting Nov. 25) 

For additional information and registration please contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setamet.aw Web Site: www.bpinterface.com 

UPGRADING PEOPLE IS OUR BUSINESS ! 


Alto Comisario di Polis a otorga 
un permiso general pa actuacion 
di gruponan musical dilanti 
negoshi, pero mara na condicion 

HEFE di Cuerpo Policial Arubano Peter de Witte, pa medio di e convoca- 
cion aki, kier pone na conocimento di e comunidad Arubano cu pa luna 
di november y december 2008, pues di dia 14 di november te cu dia 31 di 
december 2008, un permiso general ta wordo otorga p’asina gruponan di 
Gaita of di Dande por actua dilanti di negoshinan na Aruba. Naturalmente 
cu e permiso aki, ta mara na condicionnan. Prome cu banda sea gaita, 
aguinaldo of dande por actua, e persona concerni mester tuma contacto 
cu e Seccion di Planologiay Informacion durante oranan di oficina, for di 
8’or di mainta te cu 12 or di merdia y di l’or pa 3’or di atardi. Por puntra pa 
e siguiente funcionario policial.Districto I (Oranjestad) Richard Kramers 
telefon 582-4000, Districto II (Noord) Willem Paesch telefon 587-0009, 
Districto III (San Nicolas) Bernardo Maduro telefon 584-5000 y Districto 
IV (Santa Cruz) David Wing, na telefon 527-2900. Durante fin di siman, 
e personanan aki ta localisabel via di Centrale Post di Polis. Despues di a 
recibi un yamada, e personanan aki lo averigua si e lugar caminda e actua- 
cion lo tuma lugar ta adecuado si of no. E permiso general ta wordo otorga 
bao di e siguiente condicionnan. E permiso general ta valido solamente 
p’e luna di november y december 2008. Gruponan di Gaita, Aguinaldo 
y Dande por haci nan presentacion te cu 10’or di anochi. E trafico no por 
wordo stroba of treci den peliger bao di ningun circunstancia. Ariba e 
caminda menciona NO mag laga sushi atras of cualkier desperdicio. No 
por toca den becindario di Misanan, den celebracion, Hospital, Casnan 
di Anciano, ni den becindario di pomp di gasolin. 

Polis tin tur autorisacion y competencia di para un evento di inmediato 
na momento cu e condicionnan manera aki riba stipula wordo viola of 
mantencion di orden publico ta rekeri esaki. 


TIPO Dl CAMBIO OFICIAL 

Valido pa 7 November 2008 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 


Benta 

na 

Publico 

US Dollar 

1.77 

1.78 


1.80 

CAN Dollar 

1.50 

1.52 


1.54 

Engelse Pond Sterling 

2.76 

2.81 


2.87 

Zwitserse FrankperCHF. 100 

151.39 

152.11 


152.91 

Ned.Ant. Gulden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

180.51 

182.16 

183.99 

Euro perXEU. 100 

225.38 

227.44 

229.73 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 




« 


Horoschoop 


suAries 21 Mrt - 20 Apr 

Tin cambio grandi den porta den tur 
aspecto den proximo lunanan. Conseho ta 
tuma esakinan cu calmo pa bo ta prepara pa 
loke ta bin. 


Tauro 21 Apr- 20 Mei 
Halauntiki rosea riba preocupacionnan 
di placa. Bo tin otro preocupacionnan y 
realmente bo no mester añadi tensionnan. 
Asuntonan di placa por warda te otro siman, 
no tin miedo. 




Geminis 21 Mei - 20 jun 

Como cu bida ta sigui su curso, cosnan 
ta bira mas y mas complica. Pero corda, si 
cosnan ta compleho ta pasobra bo ta aspira na 
cosnan grandi. 



Cancer 21 jun- 20 jui 

Un esfuerzo conhunto lo trese 
benefishinan cu ta imposibel di logra riba bo 
mes. Un hende cu bo conoce tin hopi gana di 
uni na bo rquipo. 


* 


Leo 21 Jul - 20 Aug 
Como cu bo ta revisa bo metanan y ta 
establece ambicionnan nobo no subestima bo 
mes. Corda, si bo subestima bo mes e otronan 
lo tuma ventaha. 




/Kbh L '^ ra 21 Sep - 20 Okt 

Ta sperabo un oportunidad di placa, 

aunke bo no por controle, keda alerto pa bo 
probeche ora esaki aparece y sigura bo mes 
cu bo no lo perde. 


Virgo 21 Aug - 20 Sep 

Discusionnan y negociacionnan 
ta avanza hopi liher, si cada un sa loke ta 
coresponde haci. Sigura bo mes cu tur parti 
conoce e situacion bon. 


/£* Sc ° r P i < 

UP 5 Ora nan h 


IO 21 Okt-20 Nov 
hacibo un oferta awe, gare y 
pensa riba e consecuencianan despues. E ta 
un chens cu no por wordo perdi. 


jv Saqitario 21 Nov-20 Dec 

Bo tin na man oportunidadnan nobo 
pa scohe. Tur ta presenta ventahanan y 
desventahanan. Bo mester haci un lista di e 
pros y contras. 




Capricornio 21 Dec- 20 j an 

Hendenan cu ken bo ta traha ta pensa 
cu bo ta pasa e liña ora bo kier sigui bo rumbo. 
Lo bin conflicto pero pronto lo aparece un 
solucion pacifico. 



Aquarius21 Jan 20 Feb 
Bo ta yen idea y di iniciativa, awor ta 
e momento pa desaroya bo talentonan y siña 
cosnan nobo. 


PiSCiS 21 Feb - 20 Mar 
Ta ora di subi caminda y cambia di 
scenario. Un biahe pa lugarnan lehano lo 
dunabo e occasion pa conoce hende nobo. 

Coredornan ta cruza e brug Verrazano na e comienso di e Marathon di e Ciudad di New York. 


Famoso pelotero Manny Ramirez ta na Corsow 




WILLEMSTAD - Diarazon anochi un dje peloteronan mihor pagá na 
mundo, e Dominicano Manny Ramirez, a yega Corsow pa algun dia di 
vacacion y ayera mainta e tabata di paseo den Punda pa mérdia el a bay 
almorsá den Marshé bieu. 

Manny Ramirez actualmente ta cu Dodgers, pero a declará su mes agente 
liber. E ultimo oferta cu el a haña ta pa 27.4 miyon doler pa aña y como 
cu e tin 36 aña caba e ta busca un contract mas largo cu e dos añanan cu 
Dodgers a ofrecé. 

Manny Ramirez por ser considerá francamente como e mihor bateador di 
ultimo añanan den Liga Grandi di Merca. 


Nos Mundo Loco 


Mama manda cas 
cu baby robez 

Un muher Rumano cu a duna luz na 
un baby muher a yega cas y haya 
sa cu e hospital a dune un baby 
homber enbez. 

Cristina Zahariuc di 35 aña for di 
Holrestiden e condado di lasa, a 
realisa e equibocacion ora e a bai 
cambia e broeki di e baby. 

E a bisa: "E nursnan a trece e baby 
den e paña cu mi a duna nan, dus 
mi no a sospecha nada.” 

“Solamente ora mi a yega cas y mi 
a invita algun amigo y e padrinonan 
pa bin mira mi baby, mi a nota cu 
mi yiu muhertin un penis. Mi a keda 
paralisa.” 

Staf di Santa Maria Hospital na lasi 
a bisa cu e equibocacion a tuma 
lugar door cu e faam di e babynan ta 
parecido - Zahariuc y Zaharia - y nan 
tabata den cama banda di otro. 

Sinembargo e hospital a cuminsa 
un investigacion interno pa haya sa 
kende ta responsabel pa e eror. 

E tata di e baby muher, Constantin 
Zahariuc di 38 aña, a bisa cu e lo 
no tuma pasonan legal of busca 
compensacion ya cu e unico cos cu 
e tabata kier ta pa tin su you sano y 
salvo na cas. 


“E tabata un tiki straño toch. Nos 
tabata yama e hospital pa bisanan 
over di e confusion y nan tabata sera 
e telfon den nos orea y bisa pa nos 
stop di haci joke. Nan tabata pensa 
cu nos tabata hungando wega cu 
nan,” e a bisa. 

E famia Zahariucs ya caba tin dos 
mucha homber, uno di 6 y e otro 
di 10 aña, y nan ta bisa cu nan di 
berdad taba kier un mucha muher 
e biaha aki. Nan a nombra e baby 
Ana Maria. 


h 


AWE 

Maintd 

Ley Ambiental lo complementa 
proyectonan riba e tereno ey! 

Aparentemente Willem Vrolijk lo ta na soño 


GOBIERNO Oduber II y III 
a traha riba e bashi cu tabatin 
aribatereno ambiental. Difer- 
ente proyecto a wordo ehecuta 
pa asina mehora e situacion 
ambiental. Aparentemente 
Willem Vrolijk lo tabata of 
na soño of e tabata mucho 
ocupa ta traha plannan con 
pa boycotea nos turismo dor 
di no laga avionnan baha ariba 
Aruba, perhudicando asina 
nos industria turistico. 

Djies pa informacion di sr. 
Willem Vrolijk y MPA: 

,v E proyecto di emergencia pa 
drecha Parkietenbos tabata e 
prome proyecto. Di aña 2002 
pa 2004 a logra paga e can- 
dela y a bin cu un cell nobo pa 
procesa e sushi. A instala dos 
“weegbrug”, un cell pa asbest 
y a bin cu un forno chiquito pa 
deshaci di animalnan morto. 
E dump na Parkietenbos lo 
sigui desaroya y asina tambe 
lo sigui amplia e servicio di 
procesamento di sushi. 

>v Loque ta concerni awa sushi, 
nos colega minister Lopez- 
Tromp a bin cu dos planta 
nobo na Parkietenbos y Zee- 
wijk. Desde april 2006 awa 
di lama y e awa cu ta sali 
despues di e purificacion na 
Bubali, ta wordo gemonitor 
constantemente. Landslabo- 
ratorium a wordo adicional- 
mente equipa specificamente 
cu e meta aki. 

,v Recientemente tambe a 
cuminza monitor e calidad di 
aire mediante dos instalacion 
special. 

,v Nos beachnan tambe tin nos 
atencion; pronto nos lo por 
mira un Baby Beach, Arashi 
y tambe Mangel Halto a haya 
un toke “ambiental” pa asina 
duna e usuarionan un beach 
limph mihor acesibel y cu mas 
siguridad. 

,v Despues cu na aña 2001 
Raad van Advies a manda 
e proposicion di ley tocante 
Medio Ambiente bek pa Go- 
bierno, ami como minister 


encarga, a percura pa Directie 
Wetgeving y mi bureau traha 
ariba e recomendacionnan 
y consehonan di Raad van 
Advies. Como cu tanto na 
Aruba y na Hulanda “wet- 
gevingsjuristen” ariba tereno 
ambiental ta limita, na Aruba 
nos no tin mes, esaki a sufri 
un poco tardansa. E aña aki 
nos a logra contrata un jurista 
ambiental y ya caba e prome 
proposicion a bay Conseho di 
Minister. 

,v Pa nos tene cuenta cu, y 
mehora e situacion ambiental 
na Aruba, lo mester aplica 
cierto tratadonan internacio- 
nal, y lo mester revisa leynan 
existente. E proposicion ta 
pa traha ariba 6 proyecto di 
ley chiquito. Entre otro lo bin 
cu 3 ley nobo; un tocante di 
sushi y awa sushi, un tocante 
di gasnan cu ta daña e capa 
di ozon y un ley pa un Parke 
Marino. Tambe dos ley exis- 
tente lo wordo cambia, esta e 
Hinderverordening y esun cu 
mester preveni polucion door 
di barconan. 

Algun topico cu tambe lo 
wordo hinca den e ley aki ta: 
cambio di clima, substanci- 
anan peligroso y “MER” of 
“EIA/EIS”, esta un estudio 
ambiental prome cu desaroya 
un proyecto. 

,v E ley so no ta suficiente! Pa 
un ley por haya bida e mester 
hopi mas cu un teksto ariba 
papel. Como Minister encarga 


cu medio ambiente, mi a traha 
ariba e instancia pa controla 
e leynan di salud, medicina y 
medio ambiente, esta Inspec- 
cion di Salud y Medio Ambi- 
ente. E team di sirbidornan 
publico aki mester ta bon 
educa/cualifica y bon equipa 
pa nan por hasi nan trabou 
debidamente. Ley ambiental 
ta un herment cu ta necesario 
pa e sirbidor publico aki por 
traha cu eficiencia. E sirbidor- 
nan publico aki lo mester tin 
cierto autoridadnan tambe, 
pesey lo tin cursonan ariba e 
tereno aki. 

E autoridadnan ariba tereno 
di vigilancia ta ariba un liña 
tocante asuntonan ambiental. 
Polis Ambiental, Kustwacht, 
Polis y Ministerio Publico ta 
reuni frecuentemente ariba 
diferente asuntonan ambi- 
ental. 

Si, un ley ambiental lo bin mas 
pronto posibel. Mi sa cu Wil- 
lem Vrolijk y MPA tin envidia 
di mira cuanto proyectonan 
ta wordo ehecuta dor di Go- 
bierno. No ariba tereno di 
medio ambiente so pero ariba 
tur tereno cu e por pensa. Wil- 
lem: e intensidad di bo envidia 
ta simplemente e velocidad di 
nos progreso. Sigui yena bo 
file-kastnan cu 
Proyectonan di Ministerio di 
Salubridad Publico, Medio 
Ambiente, Asuntonan Admin- 
istrativo y di Stranhero 



EMERGENCY PHONE NUMBERS 


Vctennary Services; 585 0400 


Pick up of injured animals or 
animats to be euthanized 


Contreras Vetcrmary: 587 0917, 587 4467, 993 0404 

Wayaca Clinie: 582 1720 

Wcckcnd cmcrgency: 9 11 Advise which doetor on call 
Animal Shdtcr: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Pa medio di esaki nos kier a gradici tur esnan 
cu a compaña nos na momento 
di enfermedad, fayecimento y entiero di nos 
difunto stima: 


CECILIOIGNACIO TROMP 

Miho conoci como : “Causilio” 

Nos ta gradici tur su famia, amigonan y 
conocirnan cu a mustra nos nan atencion 

den nos tristesa, tur cu a manda krans, telegram, e-mail, yamadanan 
telefonico. 


Tambe nos kier gradici personal di Dr. Horacio Oduber Hospital, 
Dr.Tonk, Dr. Meelis 

Dr. Falconi, Dr. Kelly, Dr. Dennert, Dr. Cabenda , Dr. Moreta y su Dr. 
di cas Heinze enfermeranan. 


Su dos enfermeranan particulier na cas Cinthia y Carel, Randall Croes 
y e Soldatnan di Cristo,Pastor, Aurora Funeral Home danki pa nan 
tremendo servicio. 


Alavez ta invita pa tres Santo Sacrificio di Misa : 

Diaranson 05 November 2008, pa 7’ or di anochi 

Diabierna 07 November 2008, pa 7’ or di anochi 

Diasabra 08 November 2008, pa 7’or di anochi na Misa Inmaculada 

Concepcion na Santa Cruz. 

Despues di e ultimo Misa lo tin resamento na cas, Pavia # 8-A 
Na nomber di su esposa, yuinan y demas famia. 


ni 

AD PATRBS 

f u n e r a 1 h o m e 


van Rensselaerstraat 2 Tel.: (294) 584-2299 

San Nicolas - Aruba 584-8413 

E-mail: adpatresA/ setarnet.aw Fax: (297) 584-2266 

Gradicimento/ Invitacion 


Na nomber di su Sra. su jiunan, rumannan, subrinonan y demas famia 
ta gradici tur esnan cu a mustra 
nan atencion durante fayecimento y entiero 
di mi casa, tata, ruman y omo stima: 

Ronald Reinaldo 
Poterson 

Mihor conoci como “ Nalo “ 

Tambe nos kier a gradici 
tur famia, amigonan, bisiña, conocirnan y 
principalmente 

na AD PATRES pa e bon servicio durante 
di nos perdida. 

Y tambe na tur esnan cu por a consola nos 
dolor cu nan gesto di nan presencia, tambe yamada, envio di krans, 
telegram y tarjeta. 

Un danki di corazon pa boso atención y sostén. 

Alavez nos ta invita tur famia, bisiña, amigo y conocirnan pa compaña 
nos na 3 Santo Sacrificio di misa cual lo tuma lugar na misa 
Santa Theresita riba 



Diabierne 7 di November 2008 pa 6:30 di anochi 

Diadomingo 9 di November 2008 pa 6:30 di anochi 

Diamars 11 di November 2008 pa 6:30 di anochi, después di misa tin 

un resamento di rosario na cas: Caya Jose Geerman 28 (Congoweg ) 



















32 I Local 


Diabierna 7 di November 2008 I AWEMainta 


Celebracion memorabel pa Sr & Sra Oduber 

den ambiente di luz di bela 




FAMIA Oduber recientemente 
a celebra e di 50 aniversario di 
bruid di e cabeznan di e famia 
local bon conoci aki, Rudy y 
Clara Oduber-Osorio. 

Mientras cu e bario di Palm 
Beach no tabatin luz, sufriendo 
di un interumpcion cortico di 
coriente, Amazonia Churras- 
caria su grillnan a sigui cushina 
sin interumpcion, sirbiendo tre- 
mendo cuminda den e ambiente 
di luz di bela. 

Famia Oduber, pilarnan eco- 
nomico y social di nos comuni- 
dad, a disfruta di e encuentro 
di multiple generacion, unda 
nan a conmemora nan lema 
den bida, cual ta: “Bida no ta 
djis con bo ta sobrevivi e tor- 
menta, pero con bo ta baila den 
e awacero.” 























































